ΚΑΤΕΡΙΝΑ Μ. ΜΑΤΣΟΥ: Μαΐου 2016\nΗ καισαρική τομή στον τοκετό είναι παμπάλαια τακτική. Η προέλευση της λέξης «καισαρική» δεν είναι σαφής. Τρεις κύριες εξηγήσεις έχουν προταθεί:\n1) Ο Ιούλιος Καίσαρ γεννήθηκε κατά τον τρόπο αυτό (1ος αιώνας π.Χ.). 2) Πολύ νωρίτερα, τον 8ο αιώνα π.Χ., εφαρμόστηκε από τον κυβερνήτη της Ρώμης ένας νόμος (lex regia), o οποίος αργότερα με την έλευση των Ρωμαίων αυτοκρατόρων μετονομάστηκε σε lex caesarea, που σημαίνει «αυτοκρατορικός νόμος». Ο νόμος αυτός επέβαλλε τη μεταθανάτια επέμβαση σε μητέρες που απεβίωναν κατά τις τελευταίες εβδομάδες της κύησης με στόχο τη διάσωση του εμβρύου. 3) Η λέξη «καισαρική» χρησιμοποιήθηκε για πρώτη φορά κατά το Μεσαίωνα, προερχόμενη από τη λατινική λέξη caedere που σημαίνει «κόβω» ή «τέμνω», από την οποία προέρχεται και η λέξη caesura που σημαίνει «κόψιμο» ή «τομή». Υπό αυτή την έννοια ο όρος καισαρική τομή αποτελεί ταυτολογία.\nΕθεωρείτο ένα μέτρο έσχατης ανάγκης για την επιβίωση του βρέφους από μια ετοιμοθάνατη ή ήδη νεκρή γυναίκα. Παρ’ όλα αυτά χρειάστηκε να φτάσουμε στα 1500 για να τολμήσει να επανεφεύρει ο Γ. Νούφερ στην Ελβετία την καισαρική τομή για να ξαναγίνει αποδεκτή πρακτική στον σύγχρονο κόσμο μας. Στην αρχαία μυθολογία και στους θρύλους ο τοκετός με καισαρική τομή έδινε στο παιδί υπερφυσικές δυνάμεις και το αναδείκνυε υπεράνω των κοινών θνητών.\nH καισαρική τομή, όπως διαμορφώθηκε από την αρχαιότητα μέχρι σήμερα, αποτελεί τη χειρουργική εξέλιξη του τοκετού (iatrikionline).\nΑναρτήθηκε από Κατερίνα Μ. Μάτσου στις 10:55 μ.μ. Δεν υπάρχουν σχόλια:\nΠΟΙΟ BREXIT; Η ΒΡΕΤΑΝΙΑ ΘΑ ΧΡΕΟΚΟΠΗΣΕΙ ΜΟΛΙΣ ΠΕΘΑΝΕΙ Η ΒΑΣΙΛΙΣΣΑ ΚΑΙ ΔΙΑΒΑΣΤΕ ΚΑΙ ΓΙΑΤΙ...\nΚανείς δεν το έχει σκεφτεί μέχρι τώρα αλλά... έτσι είναι! Όταν κάποια στιγμή πεθάνει η Βασίλισσα της Αγγλίας, η χώρα θα πτωχεύσει μέσα σε 12 μέρες. Αυτό θα συμβεί καθώς μόλις γίνει επίσημα γνωστή η είδηση πως η Βασίλισσα έχει φύγει από τη ζωή, θα κλείσουν όλα για 12 μέρες. Μαγαζιά, εταιρείες, χρηματιστήριο κλπ, δεν θα κινείται τίποτα και κανένας για 12 μέρες αφού θα υπάρχει εθνικό πένθος.\nΕπίσης, τόσες μέρες θα κρατήσουν οι ετοιμασίες για την κηδεία της η οποία θα κοστίσει μερικά εκατομμύρια λίρες στο Κράτος ενώ επιπλέον χρήματα θα χρειαστούν για την αλλαγή πλακών, νομισμάτων, γραμματοσήμων και των επίσημων εγγράφων όπου εμφανίζεται η Βασίλισσα. Η σορός της θα τεθεί σε δημόσιο προσκύνημα για 3 μέρες.\nΚαι αν, όπως λέγεται, μετά τη Βασίλισσα αναλάβει ο Πρίγκιπας Κάρολος ή ο γιος του, William, τότε θα αλλάξει και ο Εθνικός Ύμνος στο στίχο «God save the Queen» για να γίνει «God save the King». Τώρα ακούγεται χειρότερο ένα Brexit;\nΑναρτήθηκε από Κατερίνα Μ. Μάτσου στις 10:53 μ.μ. Δεν υπάρχουν σχόλια:\nΑΠΟΚΑΛΥΠΤΗΡΙΑ ΓΙΑ ΤΟΝ ΤΑΦΟ ΤΟΥ ΑΡΙΣΤΟΤΕΛΗ\nΣΗΜΑΝΤΙΚΕΣ ΑΝΑΚΟΙΝΩΣΕΙΣ ΣΗΜΕΡΑ ΓΙΑ ΤΟ ΑΨΙΔΩΤΟ ΟΙΚΟΔΟΜΗΜΑ\nΣήμερα αναμένεται να ανακοινωθεί στη Θεσσαλονίκη, το πιο σπουδαίο εύρημα από την εικοσαετή ανασκαφική έρευνα. Πρόκειται για τον Τάφο του Αριστοτέλη, για τον οποίο, όπως σημειώνει η Καθημερινή, ελάχιστες πλέον αμφιβολίες υπάρχουν ότι ταυτίζεται με τον Σταγειρίτη φιλόσοφο.\nΣύμφωνα με την εφημερίδα, τόσο τα ανασκαφικά δεδομένα όσο και παλιές γραμματειακές πηγές συγκλίνουν στην άποψη ότι το αψιδωτό οικοδόμημα των 2.400 ετών και ο βωμός σε μαρμαροθετημένο δάπεδο των ελληνιστικών χρόνων, που αποκάλυψαν οι ανασκαφές στην αρχαία πόλη το 1996, δεν μπορεί παρά να ήταν ο τάφος και το ηρώο του Αριστοτέλη.\nΠρόκειται για το ταφικό ηρώο στο οποίο οι Σταγειρίτες εναπόθεσαν την τέφρα του φιλοσόφου αμέσως μετά τον θάνατο του στη Χαλκίδα.\nΟ αρχαιολόγος Κώστας Σισμανίδης που ανάσκαψε τα αρχαία Στάγειρα μίλησε στο Κόκκινο Θεσσαλονίκης 93.4 και υποστήριξε ότι το αποτέλεσμα των εικοσαετών ανασκαφικών του ερευνών στα Στάγειρα, σημερινή Ολυμπιάδα Χαλκιδικής, σε συνάρτηση με τις αρχαίες μαρτυρίες που παραθέτει τον οδηγούν στο αναμφισβήτητο συμπέρασμα ότι το δημόσιο υπέργειο οίκημα στο οποία αναφέρεται ήταν ο τάφος ηρώο στο οποίο είχε εναποτεθεί η τέφρα του μεγάλου φιλοσόφου.\n«Δεν νοιώθω ότι παίρνω κανένα ρίσκο και αν υπάρξουν αντιδράσεις θα είναι από κακοπροαίρετους» δηλώνει με βεβαιότητα κρατάει πάντως και την ανάσα του σημειώνοντας «δεν ξέρω αν τους πείσω όλους σήμερα». Παράλληλα τονίζει χαρακτηριστικά «νοιώθω ρίγος και αγωνία για τις αντιδράσεις, αλλά είναι ο τάφος του Αριστοτέλη».\nΑναρτήθηκε από Κατερίνα Μ. Μάτσου στις 10:43 μ.μ. Δεν υπάρχουν σχόλια:\nΑναρτήθηκε από Κατερίνα Μ. Μάτσου στις 5:25 π.μ. Δεν υπάρχουν σχόλια:\nΑΟΡΑΤΕΣ ΑΣΘΕΝΕΙΕΣ ΚΙ ΟΜΩΣ ΥΠΑΡΚΤΟΙ ΑΣΘΕΝΕΙΣ\nτης Ελίνας Μιαούλη\nΈχετε δει ποτέ κάποιον να παρκάρει σε μία θέση για ΑμεΑ και ωστόσο να μοιάζει απολύτως υγιής, όταν βγαίνει από το αυτοκίνητό του; Σίγουρα εκείνην τη στιγμή θα σκέφτεστε: «Μα, δεν είναι ανάπηρος. Μια χαρά περπατάει»! Αυτό, όμως, που πολλοί δεν συνειδητοποιούν εκείνη την ώρα είναι ότι υπάρχει η πιθανότητα αυτό το άτομο να πάσχει από μία αόρατη ασθένεια. Μία ασθένεια που ίσως κάνει ακόμα κι ένα σύντομο περπάτημα πάρα πολύ δύσκολο κι επώδυνο, σαν να τρέχει κανείς πέντε φορές το γύρο ενός γηπέδου νιώθοντας ταυτόχρονα έντονο άλγος σε κάθε του άρθρωση.\nΣύμφωνα με έρευνα, περισσότεροι από 125 εκατ. Αμερικανοί νοσούν από τουλάχιστον μία χρόνια πάθηση (δηλαδή, μία νόσο που διαρκεί τουλάχιστον ένα χρόνο ή και παραπάνω, και η οποία περιορίζει τη λειτουργικότητα του ατόμου, ενώ ενδέχεται να χρειάζεται συνεχή φροντίδα), ενώ σχεδόν οι μισοί έχουν περισσότερες από μία.\nΑυτές οι χρόνιες ασθένειες συχνά έχουν ένα σημαντικό κοινό χαρακτηριστικό: δεν φαίνονται, γι’ αυτό και ονομάζονται «αόρατες». Όσοι, λοιπόν, αντιμετωπίζουν αόρατες αναπηρίες μπορεί να παρουσιάζουν διάφορα συμπτώματα, όπως εξουθενωτικό πόνο, κόπωση, ζάλη, αδυναμία, γνωστικές δυσλειτουργίες, ψυχικές διαταραχές, καθώς και προβλήματα όρασης και ακοής.\nΟι περισσότερες από αυτές τις χρόνιες καταστάσεις δεν είναι πάντοτε εμφανείς στους άλλους, παρ’ όλα αυτά μπορεί να περιορίζουν αρκετά συχνά τις καθημερινές δραστηριότητες του ασθενή. Μάλιστα, τα συμπτώματα ενδεχομένως να είναι ελαφρά ή έως και πολύ σοβαρά, ενώ διαφέρουν από άτομο σε άτομο.\nΣυνεπώς, αντιλαμβάνεται κανείς πως μία αόρατη πάθηση μπορεί να εμποδίζει με πολλούς τρόπους έναν άνθρωπο από το να απολαμβάνει τη ζωή που είχε πρώτα. Μερικές τέτοιες ασθένειες είναι οι ακόλουθες:\n· Ρευματοειδής Αρθρίτιδα\n· Σκλήρυνση κατά Πλάκας και άλλες νευρολογικές διαταραχές\n· Σύνδρομο Sjogren\n· Σύνδρομο Χρόνιου Πόνου\n· Ινομυαλγία και Χρόνιος Μυοπεριτονιακός Πόνος\n· Νόσος του Lyme\n· Συγγενείς Καρδιοπάθειες κ.ά.\nΟ ΣΤΙΓΜΑΤΙΣΜΟΣ ΟΣΩΝ ΝΟΣΟΥΝ ΑΠΟ ΑΟΡΑΤΕΣ ΠΑΘΗΣΕΙΣ\nΔυστυχώς, οι άνθρωποι συχνά κρίνουν από αυτό που βλέπουν, συμπεραίνοντας έτσι για το τι μπορούν και τι δεν μπορούν οι άλλοι να κάνουν ανάλογα από το πώς φαίνονται. Επομένως, ίσως είναι δύσκολο να καταλάβει κανείς κάποιον που μοιάζει καλά, αλλά στην πραγματικότητα δεν δύναται να κάνει ορισμένα πράγματα. Βασιζόμενοι, λοιπόν, στην όψη, πολλοί τείνουμε να σχηματίζουμε άποψη για τους γύρω μας, όπως δείχνει και το παράδειγμα που αναφέραμε στην αρχή του άρθρου.\nΓι’ αυτό και οι όσοι πάσχουν από κάτι που δεν είναι εμφανές συχνά καλούνται να αντιμετωπίσουν τα λανθασμένα συμπεράσματα του περιβάλλοντός τους, ψιθύρους πίσω από την πλάτη τους, όπως και αρνητικά σχόλια, γιατί, δηλαδή, απουσιάζουν συχνά από τη δουλειά ή γιατί πάνε καθυστερημένα, γιατί δεν συμμετέχουν πλέον σε κοινωνικές δραστηριότητες με τους φίλους τους, γιατί είναι ευερέθιστοι, απόμακροι ή στεναχωρημένοι, ή για ποιο λόγο περνάνε τόση ώρα στο κρεβάτι ή στον καναπέ.\nΈτσι, οι ασθενείς, αρκετά συχνά, στιγματίζονται από τον περίγυρό τους ως τεμπέληδες, ενώ στην πραγματικότητα η ασθένεια είναι εκείνη που «απλά» τους κατατρώει. Και όταν προσπαθούν να εξηγήσουν την αναπηρία τους, δεν είναι λίγες οι φορές που ακούνε τους άλλους να λένε: «Μα, αφού μοιάζεις μια χαρά». Αυτό ίσως είναι το πιο ενοχλητικό σχόλιο για όσους υποφέρουν από κάτι που δεν φαίνεται, ενώ διάφορες προσωπικές συμβουλές που τους δίνουν το μόνο που κάνουν είναι να τους προσθέτουν επιπλέον πίεση και δυσφορία.\nΣας παραθέτουμε, λοιπόν, τι δεν θα πρέπει να λέτε σε κάποιον που πάσχει από ένα χρόνιο νόσημα. Μη διστάσετε να προωθήσετε τη φωτογραφία όσο το δυνατόν περισσότερο, ώστε και οι υπόλοιποι να κατανοήσουν μία πλευρά της πραγματικότητας των «αόρατων ασθενών».\nΑναρτήθηκε από Κατερίνα Μ. Μάτσου στις 5:23 π.μ. Δεν υπάρχουν σχόλια:\nΑΛΛΑΓΕΣ ΣΤΗΝ ΠΟΛΛΑΠΛΗ ΣΚΛΗΡΥΝΣΗ ΑΝΑΛΟΓΑ ΜΕ ΤΙΣ ΕΠΟΧΕΣ\nΗ Πολλαπλή Σκλήρυνση (ΠΣ) μπορεί να είναι πιο ενεργή την άνοιξη και το καλοκαίρι, δείχνει νέα έρευνα.\nΣε μία μελέτη, χρησιμοποιώντας μαγνητικές τομογραφίες για τον εντοπισμό εγκεφαλικών βλαβών που συνδέονται με ΠΣ, ερευνητές από το Brigham and Women's Hospital της Βοστόνης διαπίστωσαν ότι οι νέες βλάβες εμφανίστηκαν δύο έως τρεις φορές πιο συχνά την άνοιξη και το καλοκαίρι σε σύγκριση με ψυχρότερες εποχές του χρόνου.\n«Βρήκαμε στατιστικά σημαντικά αυξημένα επίπεδα της δραστηριότητας της νόσου, όπως αυτή ορίζεται από την εμφάνιση νέων T2 βλαβών, κατά τις περιόδους της άνοιξης και του καλοκαιριού», έγραψαν οι συγγραφείς της μελέτης στο 31ο τεύχος Αυγούστου του περιοδικού Neurology.\nΠερίπου 400.000 άνθρωποι στις Ηνωμένες Πολιτείες πάσχουν από ΠΣ, σύμφωνα με τον Εθνικό Οργανισμό για τη ΠΣ (NMSS), ενώ υπάρχουν και 2,1 εκατομμύρια άνθρωποι που μπορεί να πάσχουν από την ασθένεια σε όλο τον κόσμο.\nΗ ακριβής αιτία της ΠΣ είναι άγνωστη, αλλά πιστεύεται ότι είναι μια αυτοάνοση νόσος. Αυτό σημαίνει ότι το ανοσοποιητικό σύστημα του σώματος λανθασμένα επιτίθεται στον εαυτό του και βλάπτει ή καταστρέφει υγιή κύτταρα, αντί των νοσούντων. Γενετικοί και περιβαλλοντικοί παράγοντες πιστεύεται ότι παίζουν ρόλο στην ανάπτυξη της νόσου. Περιβαλλοντικοί παράγοντες που έχουν εμπλακεί περιλαμβάνουν τη γεωγραφία και βιταμίνη D, ένα θρεπτικό συστατικό που κατά κύριο λόγο παρασκευάζεται από το δέρμα, όταν έρχεται σε επαφή με το ηλιακό φως.\nΣε γενικές γραμμές, περισσότερες περιπτώσεις της σκλήρυνσης κατά πλάκας εμφανίζονται όσο απομακρυνόμαστε από τον ισημερινό, σύμφωνα με την NMSS. Τα άτομα με χαμηλότερα επίπεδα της βιταμίνης D μπορεί να έχουν επίσης αυξημένο κίνδυνο εκδήλωσης ΠΣ.\nΗ παρούσα μελέτη περιελάμβανε 939 ανιχνεύσεις εγκεφάλου από 44 άτομα με σκλήρυνση κατά πλάκας από την περιοχή της Βοστώνης. Κατά την διάρκεια της μελέτης (1991 μέσω του 1993), οι εθελοντές δεν είχαν λάβει καμία θεραπεία για τη νόσο. Κάθε πρόσωπο που είχε κατά μέσο όρο 22 σαρώνει κατά τη διάρκεια της μελέτης.\nΗ τρέχουσα μελέτη περιελάμβανε 939 ανιχνεύσεις εγκεφάλου 44 ατόμων με ΠΣ από την περιοχή της Βοστώνης. Κατά τη διάρκεια της μελέτης (1991 έως 1993), οι εθελοντές δεν είχαν λάβει καμία θεραπεία για τη ΠΣ. Κάθε άτομο είχε κατά μέσο όρο 22 μαγνητικές τομογραφίες κατά τη διάρκεια της μελέτης.\nΟι ερευνητές συνέλεξαν επίσης πληροφορίες σχετικά με τις ημερήσιες θερμοκρασίες, την ηλιακή ακτινοβολία και τη βροχόπτωση για την περιοχή της Βοστώνης.\nΜετά από ένα χρόνο, 310 νέες εγκεφαλικές βλάβες εντοπίστηκαν σε 31 άτομα. Οι υπόλοιποι 13 εθελοντές της μελέτης δεν είχαν αναπτύξει νέες βλάβες κατά τη διάρκεια της μελέτης.\nΔιαπιστώθηκε ότι από το Μάρτιο μέχρι τον Αύγουστο, η εμφάνιση νέων βλαβών ήταν δύο έως τρεις φορές εντονότερη σε σχέση με το φθινόπωρο και το χειμώνα. Διαπίστωσαν επίσης ότι υψηλότερες θερμοκρασίες και ηλιακή ακτινοβολία σχετίστηκαν με περισσότερη δραστηριότητα της νόσου. Οι βροχοπτώσεις δε συνδέονται με νέες βλάβες.\n«Το περιβάλλον έχει, για πολλές δεκαετίες, συσχετιστεί με την ΠΣ, ιδιαίτερα στην ανάπτυξη της νόσου. Τώρα, υπάρχει και ένα άλλο αποδεικτικό στοιχείο», δήλωσε ο Δρ Anne Cross, καθηγητής νευρολογίας στο Washington University School of Medicine in St. Louis και συνεργάτης-συγγραφέας για ένα συνοδευτικό κύριο άρθρο στο ίδιο τεύχος του περιοδικού.\n«Το μεγάλο ερώτημα βέβαια είναι, αν την άνοιξη και το καλοκαίρι είναι οι περίοδοι που εμφανίζονται αυτές οι νέες βλάβες, ποιες είναι μερικές από τις πιθανότητες πίσω από αυτό», δήλωσε ο Nicholas LaRocca, αντιπρόεδρος της υγειονομικής περίθαλψης και της πολιτικής έρευνας για την NMSS.\n«Για παράδειγμα», είπε, «επειδή η ζέστη έχει επίδραση στα συμπτώματα της ΠΣ, ίσως υψηλότερες θερμοκρασίες να έχουν επιπτώσεις στη δραστηριότητα της νόσου.\nΤο άλλο ενδιαφέρον ζήτημα είναι ότι ενώ οι νέες βλάβες είναι πιθανό να εμφανίζονται την άνοιξη και το καλοκαίρι, αυτό δε σημαίνει ότι ο αιτιώδης παράγοντας λειτουργεί εκείνη τη στιγμή. Θα μπορούσε να είναι κάτι που συμβαίνει πριν από αυτές τις εποχές και παίρνει περισσότερο χρόνο για να εκδηλωθεί. Το φθινόπωρο και το χειμώνα, υπάρχει μικρότερη έκθεση σε υπεριώδη ακτινοβολία, οπότε παράγεται λιγότερη βιταμίνη D. Επίσης, το φθινόπωρο και το χειμώνα, υπάρχει μεγαλύτερη έκθεση σε ιογενείς λοιμώξεις. Ή, ίσως ενυπάρχει διαιτητικός παράγοντας. Οι άνθρωποι μπορεί να τρώνε διαφορετικά τρόφιμα σε διαφορετικές εποχές», δήλωσε ο LaRocca.\nΠρόσθεσε ότι η μελέτη αυτή θα δημιουργήσει νέες ερευνητικές ιδέες και μπορεί να παράσχει πρόσθετα στοιχεία για την αιτία της πολλαπλής σκλήρυνσης.\nΟ LaRocca είπε ότι κατά τη διάρκεια των θερμότερων μηνών, τα άτομα με ΠΣ είναι πιθανό ήδη να λαμβάνουν μέτρα για να αποφύγουν τη ζέστη, επειδή υψηλότερες θερμοκρασίες μπορεί να επιδεινώσουν τα συμπτώματά τους. Είναι χρήσιμο να «αναπτύξουν στρατηγικές για να αντιμετωπίσουν το ζεστό καιρό», είπε. «Βεβαιωθείτε ότι έχετε κλιματισμό και να προσπαθήσετε να αποφύγετε σημαντική δραστηριότητα κατά τη διάρκεια των θερμότερων ωρών της ημέρας».\nΑναρτήθηκε από Κατερίνα Μ. Μάτσου στις 5:18 π.μ. Δεν υπάρχουν σχόλια:\nΑΛΗΘΕΙΕΣ ΚΑΙ ΦΟΒΟΙ ΓΙΑ ΤΗ ΣΚΛΗΡΥΝΣΗ ΚΑΤΑ ΠΛΑΚΑΣ\nΗ σκλήρυνση κατά πλάκας (ΣΚΠ) δεν είναι μεταδοτική νόσος, δεν είναι κληρονομική πάθηση, ούτε ψυχική διαταραχή, διατείνονται τα μέλη του Συλλόγου Ατόμων με ΣΚΠ. Όπως εξηγούν, η ΣΚΠ (ή πολλαπλή σκλήρυνση) δεν έχει ακόμη πλήρως κατανοηθεί από τους επιστήμονες και τους ερευνητές και γι’ αυτό υπάρχουν πολλές παρεξηγήσεις ως προς το θέμα αυτό. Σε μια προσπάθεια να κατανοήσουμε καλύτερα τις αλήθειες γύρω από τη σκλήρυνση κατά πλάκας, παραθέτουμε σημαντικές διευκρινήσεις γύρω από τις επικρατούσες αντιλήψεις και τους φόβους που την περιβάλλουν ως ασθένεια.\n1ον. Δεν είναι θανατηφόρα ασθένεια, διότι οι στατιστικές δείχνουν ότι τα περισσότερα άτομα με σκλήρυνση κατά πλάκας έχουν σχεδόν το ίδιο προσδόκιμο επιβίωσης, όπως και οι υπόλοιποι άνθρωποι. Οι περισσότεροι θάνατοι που έχουν σχέση με τη ΣΚΠ οφείλονται σε επιπλοκές της επιθετικής μορφής της νόσου. Η έγκαιρη αντιμετώπιση της νόσου βοηθά στην πρόληψη αυτών των επιπλοκών. Σε πολύ σπάνιες περιπτώσεις είναι κακοήθης τόσο ώστε να προκαλέσει τον θάνατο.\n2ον. Η ζωή των πασχόντων δεν είναι εξαρτημένη από το αμαξίδιο. Οι περισσότεροι παραμένουν κινητικά ικανοί. Όμως, η πιθανότητα ανάγκης κάποιου βοηθήματος αυξάνει όσο περισσότερο χρονικό διάστημα κάποιος πάσχει. Ακόμη, οι ασθενείς που μπορούν να περπατήσουν ίσως θελήσουν να χρησιμοποιήσουν κάποιο βοήθημα, όπως μια βακτηρία, ένα ειδικό σκούτερ, έναν περιπατητή ή κάτι άλλο για να διαφυλάξουν την ενέργειά τους, έτσι ώστε να μπορέσουν να τη χρησιμοποιήσουν, αφού φθάσουν στον προορισμό τους ή και για να προστατέψουν τον εαυτό τους από πεσίματα. Μόνο το 20% των πασχόντων χρησιμοποιεί αναπηρικό αμαξίδιο ή περιορίζεται στο κρεβάτι του, επειδή δεν είναι σε θέση να περπατήσει. Το ποσοστό αυτό έχει μειωθεί σημαντικά από τον καιρό που άρχισε η χρήση των ιντερφερονών.\nΚαι βεβαίως, οι άνθρωποι που χρησιμοποιούν αναπηρικό αμαξίδιο δουλεύουν, οδηγούν, ταξιδεύουν, κάνουν σπορ, συνεχίζουν την οικογενειακή και κοινωνική ζωή τους, συμβάλλουν στην κοινωνία και ικανοποιούν τα όνειρά τους. Είναι θέμα ψυχολογικής διάθεσης και χαρακτήρα του κάθε ανθρώπου το πώς θα συμβιώσει με την πάθησή του.\n3ον. Το σημαντικότερο όλων είναι ότι η ΣΚΠ δεν είναι κληρονομική νόσος. Από μελέτες έχει φανεί ότι μπορεί να υπάρχει προδιάθεση. Σε πολύ λίγες περιπτώσεις έχει παρατηρηθεί στην ίδια οικογένεια να εμφανίζουν τη νόσο περισσότερα από ένα άτομο. Στον τομέα αυτόν πληθώρα επιδημιολογικών και γενετικών ερευνών έχουν ασχοληθεί με πλήθος παραμέτρων της ασθένειας και πώς αλληλοεπηρεάζονται. Ένας ουσιώδης παράγοντας ήταν το εάν υπάρχει περίπτωση μεταβίβασης της νόσου από τους γονείς στα παιδιά και, αν ναι, κάτω από ποιες προϋποθέσεις.\nΤο Πανεπιστήμιο Όκλαντ του Καναδά έπειτα από χρόνιες έρευνες βρήκε ότι όντως υπάρχει μία σχέση στο θέμα αυτό. Συγκεκριμένα, βρέθηκε θετικός ο δείκτης Κάρτερ. Ο δείκτης Κάρτερ είναι ένα επιδημιολογικό στατιστικό στοιχείο που μέσα από μια ανάλυση δείχνει εάν τα στοιχεία της ασθένειας μεταβιβάζονται ευκολότερα από πατέρα ή μητέρα στα παιδιά. Ο δείκτης αυτός έχει χρησιμοποιηθεί με επιτυχία στην πρόγνωση της πυλωρικής στένωσης του κακοήθους μελανώματος και για άλλες ασθένειες.\nΣτις έρευνες λοιπόν που έγιναν στο Όκλαντ βρέθηκε ότι τα παθογενή στοιχεία της σκλήρυνσης κατά πλάκας μεταβιβάζονται κατά 2,2 φορές περισσότερο στους επιγόνους από τον πατέρα παρά από τη μητέρα. Το γεγονός αυτό έχει μεγάλη σημασία για τη διάγνωση και την πρόγνωση και πρέπει πάντα να λαμβάνεται ουσιαστικά υπ’ όψιν στη λήψη ιστορικού.\n4ον. Η αλήθεια είναι ότι η σκλήρυνση κατά πλάκας επηρεάζει όλα τα μέλη μιας οικογένειας. Μπορεί να αλλάξει την οικογενειακή ρουτίνα, την επαγγελματική, τις συνήθειες. Η ψυχολογική βοήθεια συμβάλλει στη γρηγορότερη προσαρμογή των μελών στην καινούργια κατάσταση. Ωστόσο, ο δρ. Θωμάς Θωμαΐδης, νευρολόγος, διευθυντής Νευρολογικού Τμήματος Νοσοκομείου Ελληνικού Ερυθρού Σταυρού, υποστηρίζει ότι δεν πρέπει να απογοητεύονται οι ασθενείς και το περιβάλλον τους, γιατί με τα νέα δεδομένα η σκλήρυνση κατά πλάκας μπορεί να αντιμετωπιστεί ικανοποιητικά.\nΤΙ ΣΥΜΒΑΙΝΕΙ ΠΡΑΓΜΑΤΙΚΑ ΣΤΟΝ ΟΡΓΑΝΙΣΜΟ ΜΑΣ;\nΤο ανοσοποιητικό σύστημα επιτίθεται στη μυελίνη του κεντρικού νευρικού συστήματος, δηλαδή, τη στοιβάδα που περιβάλλει και προστατεύει τις νευρικές ίνες που ευθύνονται για τη μετάδοση σημάτων σε άλλα μέρη του οργανισμού. Όταν η μυελίνη φθαρεί ή καταστραφεί, τα νευρικά ερεθίσματα επιβραδύνονται ή δεν μεταδίδονται καθόλου. Η καταστροφή της μυελίνης μπορεί να προσβάλει τόσο τα κινητικά όσο και τα αισθητικά νεύρα του κεντρικού νευρικού συστήματος και έτσι μπορεί να επιδράσει στην κίνηση, την αφή ή και στις άλλες αισθήσεις.\nΕίναι αναμενόμενο και σύνηθες κάποιος να φοβηθεί, να χάσει τον έλεγχο και να «πέσει», όταν γίνει η διάγνωση ή όταν τα συμπτώματα χειροτερέψουν. Πέρα από αυτό, τα μισά άτομα με σκλήρυνση κατά πλάκας θα βιώσουν κάποια στιγμή αυτό που οι γιατροί αποκαλούν κλινική κατάθλιψη. Η κατάθλιψη μπορεί να είναι άμεσο αποτέλεσμα των πλακών στον εγκέφαλο ή παρενέργεια των φαρμάκων.\nΌποια κι αν είναι η αιτία εμφάνισής της, η κατάθλιψη αντιμετωπίζεται με επιτυχία με φαρμακευτική αγωγή και ψυχολογική υποστήριξη. Αν κάποιος αισθανθεί απελπισία, λύπη ή δεν βρίσκει καμία χαρά στις δραστηριότητες της καθημερινής ζωής και τα συναισθήματα αυτά κρατάνε μερικές εβδομάδες, αυτό ίσως είναι ένδειξη μελαγχολίας. Στα συμπτώματα περιλαμβάνονται η απώλεια ύπνου, η απώλεια βάρους, το αίσθημα ανικανότητας και απαξίας, ενοχές, δυσκολία συγκέντρωσης, βίαιες συμπεριφορές και σκέψεις αυτοκτονίας. Αν βιώνετε τέτοιες καταστάσεις, θα πρέπει να επισκεφθείτε έναν ειδικό για να σας βοηθήσει. Να θυμάστε ότι το να ζητήσετε βοήθεια είναι ένδειξη δύναμης και δέσμευσης με τη ζωή και όχι αδυναμία.\nΑναρτήθηκε από Κατερίνα Μ. Μάτσου στις 5:14 π.μ. Δεν υπάρχουν σχόλια:\nΠΕΡΑΣΑ ΚΑΚΟΥΧΙΕΣ, ΑΛΛΑ ΕΔΩ ΝΙΩΘΕΙΣ ΠΙΟ ΠΟΛΥ ΤΗΝ ΕΛΛΑΔΑ, ΧΑΜΕΝΟΣ ΣΤΟ ΠΕΛΑΓΟΣ.\nΗ ΚΥΡΑ ΤΗΣ ΡΩ, Η ΝΗΣΙΩΤΙΣΣΑ ΠΟΥ ΥΨΩΝΕ ΜΟΝΗ ΤΗΣ ΤΗΝ ΕΛΛΗΝΙΚΗ ΣΗΜΑΙΑ ΓΙΑ 40 ΧΡΟΝΙΑ ΣΤΗ ΒΡΑΧΟΝΗΣΙΔΑ ΚΟΝΤΑ ΣΤΟ ΚΑΣΤΕΛΟΡΙΖΟ\nΚάθε μέρα ύψωνε την ελληνική σημαία, ώστε να τη βλέπουν τα διερχόμενα πλοία και να υπενθυμίζει στους Τούρκους την ελληνικότητα του νησιού. Πρώτη φορά εγκαταστάθηκε στο άγονο νησί με τον άντρα της Κώστα το 1927. Μαζί τους είχαν μερικά ζώα για να καλύπτουν τις καθημερινές τους ανάγκες. Τότε στη βραχονησίδα ζούσαν λίγες οικογένειες οι οποίες αργότερα εγκατέλειψαν το νησί. Από τότε εκείνη και ο άντρας της έγιναν οι μοναδικοί κάτοικοι.\nΌπως είχε αναφέρει η ίδια στο αφιέρωμα που της έκανε ο Φρέντυ Γερμανός: «η ζωή των Καστελοριζιτών ήταν η βραχονησίδα Ρω, αν οι Τούρκοι την παίρναν δεν θα υπήρχε Καστελόριζο». Η παρουσία της Δέσποινας στη απομακρυσμένη βραχονησίδα στοχοποιήθηκε από τους Τούρκους και συχνά δοκίμαζαν τις αντοχές της. Πρώτη φορά ανέβηκαν και ύψωσαν τη τούρκικη σημαία στη Ρω το 1929. Μόλις η Δέσποινα την είδε πήρε ένα λευκό σεντόνι και γαλάζιο ύφασμα και έραψε την ελληνική σημαία. Μαζί με τον άντρα της κατέβασαν την τούρκικη και ύψωσαν την ελληνική.\nΗ Δέσποινα αντιμετώπισε πολλές δυσκολίες κατά την παραμονή της στο ξερονήσι. Το 1940 ο άντρας της αρρώστησε βαριά. Η Κυρά ήταν μόνη στη βραχονησίδα. Άναψε φωτιές για να ειδοποιήσει τους ψαράδες για βοήθεια, αλλά δεν τις είδαν εγκαίρως και άργησαν να φτάσουν στη Ρω. Ο άντρας της πέθανε μέσα στη βάρκα, κατά τη μεταφορά του στο Καστελόριζο. Μετά τον θάνατο του, η Κυρά επέστρεψε το 1943 με την τυφλή μητέρα της στη Ρω και συνέχισε να υψώνει την ελληνική σημαία.\nΕκείνη τη χρονιά το αντιτορπιλικό Κουντουριώτης έφτασε στο λιμάνι του νησιού και το Καστελόριζο ήταν πλέον ελεύθερο από τους Ιταλούς. Το νησί μετατράπηκε σε έδρα των Συμμάχων, που όταν άκουσαν για μια γυναίκα που κατοικεί στην απέναντι βραχονησίδα έστειλαν ναύτες να τη χαιρετήσουν και να τις δώσουν τρόφιμα και εφόδια.\nΗ Δέσποινα τους βοηθούσε καθ’ όλη τη διάρκεια των επιχειρήσεων και όταν τα πλοία περνούσαν μπροστά από τη Ρω έτρεχε και τα χαιρετούσε κουνώντας τη σημαία. Ακόμα και κατά τον βομβαρδισμό του Καστελόριζου από τα γερμανικά βομβαρδιστικά, που όλοι οι κάτοικοι έφυγαν από το νησί, η Κυρά της Ρω δεν εγκατέλειψε το σπίτι της.\nΈμενε και το προστάτευε, καθώς όταν έλειπε οι Τούρκοι έβρισκαν την ευκαιρία να ανέβουν στη βραχονησίδα. Το 1974 που ένας Τούρκος δημοσιογράφος, ο Ομάρ Κασάρ με δυο Τούρκους εκμεταλλεύτηκαν την απουσία της και ύψωσαν τη τούρκικη σημαία στη Ρω. Η Δέσποινα γύρισε στο νησί και την κατέβασε. Την επόμενη χρονιά το ναυτικό κατέφθασε με ένα αντιτορπιλικό στο Καστελόριζο και την παρασημοφόρησε για τον πατριωτισμό της.\nΌλοι οι κάτοικοι του νησιού συγκεντρώθηκαν για να την ευχαριστήσουν. Η Κυρά της Ρω διάβασε μερικά λόγια που είχε γράψει σε ένα χαρτί και τελείωσε τις ευχαριστίες της, λέγοντας: Ζήτω η Ελλάς.\nΌπως είχε πει η ίδια: Τα ξερονήσια του Καστελόριζου και της Ρω τα αγαπώ. Έμεινα μόνη μου το 1943 στο Καστελόριζο με την τυφλή μου μάνα, όταν έφευγαν όλοι οι κάτοικοι του νησιού στη Μέση Ανατολή και στην Κύπρο. Με την ελληνική σημαία υψωμένη και την αγάπη για την Ελλάδα βαθιά ριζωμένη μέσα μου πέρασα όλες τις κακουχίες. Βέβαια η ζωή στη Ρω δεν είναι και τόσο ευχάριστη, αλλά νιώθεις πιο πολύ την Ελλάδα, χαμένος όπως είσαι στο πέλαγος, λίγες εκατοντάδες μέτρα από τις Τούρκικες ακτές. Την ελληνική σημαία θέλω να μου τη βάλουν στον τάφο μου.\nΣε ηλικία 92 ετών η Δέσποινα Αχλαδιώτη, η Κυρά της Ρω πέθανε στο νοσοκομείο της Ρόδου. Η επιθυμία της εκπληρώθηκε, τάφηκε στο ξερονήσι της δίπλα στον ιστό της ελληνικής σημαίας με τιμές εθνικής ηρωίδας.\nΑναρτήθηκε από Κατερίνα Μ. Μάτσου στις 1:26 π.μ. Δεν υπάρχουν σχόλια:\nΑναρτήθηκε από Κατερίνα Μ. Μάτσου στις 1:19 π.μ. Δεν υπάρχουν σχόλια:\nΕΝΑ ΓΡΑΜΜΑ ΤΟΥ ΠΑΥΛΟΥ ΜΕΛΑ ΠΡΟΣ ΤΗΝ ΑΓΑΠΗΜΕΝΗ ΤΟΥ ΝΑΤΑ (ΝΑΤΑΛΙΑ ΔΡΑΓΟΥΜΗ–ΜΕΛΑ) ΠΟΥ ΑΝΑΦΕΡΕΤΑΙ ΣΤΗ ΓΚΟΜΠΛΙΤΣΑ (ΚΡΟΚΟΣ)\nτης Ιωάννας Κύρου\nΚοζάνη, Δευτέρα 19 Ιουλίου 1904,\nΌπως βλέπεις, εφθάσαμεν εις Κοζάνην αισίως … Από το Χάνι εκάμαμεν 4 ώρας έως τον Αλιάκμονα, ώστε εφθάσαμεν εις τας όχθας του εις τας 8 π.μ. Εκεί εφάγαμεν και ανεπαύθημεν κατόπιν εις την σκιάν των πλατάνων ως το μεσημέρι …\nΕις τας 12 ακριβώς διαβαίνομεν τον Αλιάκμονα. Εις τον πόρον έχει πλάτος 50μ. και νερό ως την κοιλιά των ζώων μας μόνον. Η ζέστη είναι αφόρητη. Τέλος φθάνομεν εις την θέσιν Γκόμπλιτσα, (το Γκομπλίτσι), κοντά εις το ομώνυμον χωριό. Εκεί αναμένομεν άνθρωπον ο οποίος θα μας ειπεί πως θα εισέλθωμεν εις Κοζάνην. Η θέσις απέχει 3/4 της ώρας από την Κοζάνην. …\nΕις την Γκόμπλιτσα, όπου επεριμέναμεν τον Κοζανίτην, έκαμα λουτρόν εις το εκεί ρυάκιον προς μεγάλην απελπισίαν του Πύρζα, ο οποίος απελπίσθη πλέον να με ιδη σκληραγωγημένον. Η Κοζάνη είναι αρκετά μεγάλη πόλις, 12 χιλιάδων κατοίκων περίπου … … …\nΠΑΥΛΟΣ ΜΕΛΑΣ. Ο ΑΡΙΣΤΟΚΡΑΤΗΣ ΑΞΙΩΜΑΤΙΚΟΣ ΠΟΥ ΓΕΝΝΗΘΗΚΕ ΣΤΗ ΜΑΣΣΑΛΙΑ, ΕΓΙΝΕ ΑΝΤΑΡΤΗΣ ΚΑΙ ΘΥΣΙΑΣΤΗΚΕ ΓΙΑ ΤΗΝ ΑΠΕΛΕΥΘΕΡΩΣΗ ΤΗΣ ΜΑΚΕΔΟΝΙΑΣ.\nΟ Παύλος Μελάς προερχόταν από αρχοντική και πλούσια οικογένεια. Καταγόταν από την ιστορική ηπειρώτικη οικογένεια των Μελάδων, οι ρίζες της οποίας φτάνουν ως την Κωνσταντινούπολη, πριν την Άλωση, ανάμεσα στις πιο ισχυρές στρατιωτικές και πολιτικές οικογένειες του Βυζαντίου. Πατέρας του ήταν Μιχαήλ Γ. Μελάς και μητέρα του η Ελένη, το γένος Βουτσινά, κόρη γνωστού Κεφαλλονίτη εμπόρου από την Οδησσό.\nΉταν αξιωματικός πυροβολικού του Ελληνικού στρατού, πρωτεργάτης του Μακεδονικού απελευθερωτικού αγώνα και ένας από τους κορυφαίους Μακεδονομάχους. Αγάπησε και παντρεύτηκε αρχοντοπούλα με καταγωγή από το Βογατσικό Καστοριάς, μορφωμένη και μεγαλωμένη με υψηλά ιδανικά και όνειρα να δει την τουρκοκρατούμενη Μακεδονία, ελεύθερη και ελληνική. Πατέρας της ο Στέφανος Δραγούμης, μετέπειτα πρωθυπουργός (1910) και αδέρφια της ο Ίωνας και ο Φίλιππος Δραγούμης. Την ευτυχία τους ήρθαν να συμπληρώσουν τα δύο τους παιδιά, ο Μίκης και η Ζέζα.\nΗ ζωή στάθηκε γενναιόδωρη στον Παύλο Μελά, είχε νιάτα και ομορφιά, όνομα γνωστό, περιουσία, καλή οικογένεια, γνωριμίες, έκανε καριέρα σαν αξιωματικός, είχε κοινωνική αναγνώριση και το μέλλον του προμηνύονταν ρόδινο. Τίποτα όμως από όλα αυτά δεν γέμιζε την ψυχή του, η καρδιά του ήταν στην Μακεδονία.\nΟι κάτοικοι της υπέφεραν από τους βούλγαρους κομιτατζήδες που εκμεταλλευόταν την αδυναμία της Υψηλής Πύλης να ελέγχει τις περιοχές που είχε κατακτήσει και αναλάμβαναν δράσεις. Απαγόρευαν την ομιλία της Ελληνικής γλώσσας και χρησιμοποιούσαν βία για να πετύχουν τους σκοπούς τους. Ίδρυαν βουλγαρικά σχολεία τα λεγόμενα εξαρχικά και εκκλησίες κάτω από την βουλγαρική εξαρχία.\nΣτην ελεύθερη Ελλάδα ιδρύεται το 1900 το Μακεδονικόν Κομιτάτον με σκοπό την ενίσχυση του αγώνα στην Μακεδονία. Ο Παύλος Μελάς αναλαμβάνει δράση. Ταξίδεψε στην Μακεδονία κρυφά, τρείς φορές μεταμφιεσμένος σε ζωέμπορο. Χρησιμοποιούσε ψευδώνυμα γιατί δεν έπρεπε να γίνει γνωστή η ταυτότητα του και το στρατιωτικό του αξίωμα, επειδή αυτό θα δημιουργούσε διπλωματική κρίση με την οθωμανική πλευρά.\nΤο γράμμα που αναφέρεται στην Γκόμπλιτσα, παλαιά ονομασία του Κρόκου, γράφτηκε τον Ιούλιο του 1904 όταν ο Παύλος Μελάς εισέρχεται για δεύτερη φορά στην τουρκοκρατούμενη Μακεδονία ως ζωέμπορος με το όνομα Πέτρος Δέδες. Είχαν πάει πριν στην Αθήνα να του ζητήσουν βοήθεια ο Παύλος Κύρου από το Ζέλοβο της Φλώρινας και ο καπετάν Κώττας από τη Ρούλια, που από το 1897 με τοπικές δυνάμεις αγωνίζονταν στην Δυτική Μακεδονία και σ’ αυτό τους το κάλεσμα δεν μπορούσε να πει όχι.\nΈτσι στις 9 Ιουλίου 1904 παίρνει εικοσαήμερη άδεια από το διοικητή του και μεταμφιεσμένος σε χωρικό, αναχωρεί μυστικά τα ξημερώματα της επόμενης ημέρας για την καινούρια του αποστολή, που έχει αποφασίσει μόνος του.\nΤο μέρος Γκομπλίτσι που αναφέρει είναι έξω από το χωριό, χύνονται πηγές και σχηματίζουν ένα ρέμα και είναι γεμάτο πλατάνια και λεύκες. Στην περιοχή υπήρξε και ένα πετρόκτιστο γεφύρι αρκετά μεγάλο που πιθανόν θα χρησίμευσε για να κρυφτούν οι δύο άντρες. Το γεφύρι αυτό υπήρξε μέχρι τα κοντινά μας χρόνια και δυστυχώς μπαζώθηκε για να γίνει δρόμος με άσφαλτο. Παρόμοιας τεχνοτροπίας και κατασκευής, μικρότερο σε μέγεθος, φτιαγμένο από τους ίδιους μαστόρους διασώθηκε στα χρόνια μας και βρίσκεται στην περιοχή του Αρτζή .\nΗ τρίτη επίσκεψη του Παύλου Μελά στην Μακεδονία με το ψευδώνυμο Μίκης Ζέζας, χρησιμοποίησε τα ονόματα των παιδιών του, ήταν και η τελευταία. Σκοτώθηκε στην Στάτιστα της Καστοριάς στις 13 Οκτωβρίου του 1904. Ο θάνατος του συγκλόνισε την κοινή γνώμη της εποχής. Το γεγονός ότι στη Μακεδονία χάθηκε ο γόνος δύο γνωστών μεγαλοαστικών οικογενειών της Αθήνας, ήταν αρκετό για να συγκλονίσει την κοινωνία του 1904. Υπό την πίεση των γεγονότων η ελληνική κυβέρνηση ωθήθηκε να συμμετάσχει πιο ενεργά στον μακεδονικό αγώνα, ενώ αυξήθηκε σημαντικά ο αριθμός των εθελοντών. Έτσι ο Παύλος Μελάς κατόρθωσε με τον πρόωρο χαμό του να βοηθήσει την Μακεδονία να ελευθερωθεί. Έγινε ο ήρωας του λαού που τον έκλαψε και τον θρήνησε μαζί με την αγαπημένη του Ναταλία, την Παύλαινα:\nΤον Παύλο τον σκοτώσανε, τον πρώτο καπετάνιο.\nΣτα χρόνια που ακολούθησαν η Ναταλία Δραγούμη-Μελά συνέχισε το έργο του άντρα της με όπλο την πένα της. Αρθρογραφούσε σε ξένα περιοδικά και εφημερίδες και διέλυε τα ψεύδη που διέσπειρε η βουλγάρικη προπαγάνδα για να επηρεάσει την διεθνή κοινή γνώμη. Συγκέντρωνε χρήματα για τον μακεδονικό αγώνα και μετέτρεψε το σπίτι της σε χώρο συγκέντρωσης φίλων της Μακεδονίας. Η τελευταία της επιθυμία ήταν να ταφεί δίπλα στον αγαπημένο της Παύλο στα ελευθέρα χώματα της Μακεδονίας που είχαν και οι δυο αγαπήσει. Θάφτηκε στο βυζαντινό εκκλησάκι των ταξιαρχών στην Καστοριά. Έτσι τους δυο συζύγους που τόσο πρόωρα, μα δοξασμένα χώρισε στη ζωή η αγάπη τους για την Μακεδονία και η λαχτάρα για την λευτεριά τους, ενώνει τώρα η ελεύθερη Μακεδονική γη στην αιώνια ανάπαυση τους.\nΚείμενο-Φωτογραφίες: Ιωάννα Κύρου\n1. Η ΜΑΚΕΔΟΝΙΣΣΑ ΣΤΟ ΘΡΥΛΟ ΚΑΙ ΣΤΗΝ ΙΣΤΟΡΙΑ. Της Αθηνάς Τζινίκου-Κακούλη.\n2. ΠΑΥΛΟΣ ΜΕΛΑΣ της Ναταλίας Μελά, βιογραφία από διηγήσεις, αναμνήσεις, γράμματα δικά του και των άλλων. Εκδ. Δωδώνη\n3. Wikipedia: Παύλος Μελάς, Ναταλία Δραγούμη Μελά.\nΑναρτήθηκε από Κατερίνα Μ. Μάτσου στις 1:14 π.μ. Δεν υπάρχουν σχόλια:\nΑναρτήθηκε από Κατερίνα Μ. Μάτσου στις 8:20 π.μ. Δεν υπάρχουν σχόλια:\nΟι περισσότερες εγκυμοσύνες συνηθίζεται να προγραμματίζονται σε σταθερές φάσεις της νόσου, στις φάσεις δηλαδή όπου η ΣΚΠ βρίσκεται σε κλινική ύφεση. Οι γυναίκες συνήθως αναλογίζονται: «Τώρα είμαι καλά ρυθμισμένη, άρα είμαι έτοιμη να αρχίσω μια οικογένεια». Φυσικά υπάρχουν και γυναίκες που μένουν έγκυες σε περιόδους υποτροπών της νόσου. Και στις δύο παραπάνω περιπτώσεις μπορεί μία εγκυμοσύνη να προχωρήσει χωρίς φόβο και επιπλοκές, ύστερα από στενή συνεργασία της ασθενούς με τον γυναικολόγο και τον νευρολόγο.\nΠώς η επηρεάζει η ΣΚΠ τη γέννηση ενός παιδιού\nΚατά τη διάρκεια της εγκυμοσύνης μειώνεται σταδιακά το ποσοστό υποτροπής της ΣΚΠ, αγγίζοντας το 0%, στο τελευταίο τρίμηνο της κύησης. Στο σύνολο της εγκυμοσύνης μόνο το 25% των γυναικών με ΣΚΠ εμφανίζουν υποτροπή της νόσου. Κατά τους πρώτους τρεις μήνες μετά τη γέννηση, το ποσοστό αυτό αυξάνεται, ωστόσο, σημαντικά. Περίπου το 30% των γυναικών με ΣΚΠ εμφανίζουν σε αυτή την χρονική περίοδο υποτροπές της νόσου. Αυτό σημαίνει παράλληλα όμως ότι το 70% συνεχίζει να μην εμφανίζει υποτροπή της νόσου. Η βαρύτητα ωστόσο των ώσεων δεν αλλάζει κατά τη διάρκεια και μετά την εγκυμοσύνη σύμφωνα με σχετικές έρευνες.\nΘεωρείται σήμερα ότι η εγκυμοσύνη εμφανίζει ανοσοτροποποιητική δράση επηρεάζοντας θετικά την πορεία της ΣΚΠ. Σημαντικό ρόλο στο μηχανισμό αυτό, φαίνεται να παίζουν οι ορμονικές αλλαγές που λαμβάνουν χώρα κατά την πορεία της κύησης και επηρεάζουν θετικά το ανοσοποιητικό σύστημα της γυναίκας, προς όφελος τόσο του εμβρύου, όσο και της πορείας της νόσου. Οι νέες ορμονικές μεταβολές μετά τη γέννα, επιδρούν από την άλλη πλευρά αρνητικά στον ανοσολογικό σύστημα, αυξάνοντας εκ νέου τον κίνδυνο εμφάνισης υποτροπής της νόσου.\nΠΟΙΟ BREXIT; Η ΒΡΕΤΑΝΙΑ ΘΑ ΧΡΕΟΚΟΠΗΣΕΙ ΜΟΛΙΣ ΠΕΘΑΝ...\nΑΛΛΑΓΕΣ ΣΤΗΝ ΠΟΛΛΑΠΛΗ ΣΚΛΗΡΥΝΣΗ ΑΝΑΛΟΓΑ ΜΕ ΤΙΣ ΕΠΟ...\nΠΕΡΑΣΑ ΚΑΚΟΥΧΙΕΣ, ΑΛΛΑ ΕΔΩ ΝΙΩΘΕΙΣ ΠΙΟ ΠΟΛΥ ΤΗΝ ΕΛ...\nΕΝΑ ΓΡΑΜΜΑ ΤΟΥ ΠΑΥΛΟΥ ΜΕΛΑ ΠΡΟΣ ΤΗΝ ΑΓΑΠΗΜΕΝΗ ΤΟΥ ...\nΔΙΑΤΡΟΦΗ ΚΑΙ ΣΚΛΗΡΥΝΣΗ ΚΑΤΑ ΠΛΑΚΑΣ\nΓΙΑΤΙ Ο ΧΕΙΜΩΝΑΣ ΕΙΝΑΙ ΚΑΛΥΤΕΡΟΣ ΓΙΑ ΟΣΟΥΣ ΕΧΟΥΝ Σ...\nΟ Χ. Φ. ΚΑΡΑΓΙΑΝ ΠΗΡΕ ΠΙΣΤΟΠΟΙΗΤΙΚΟ «ΑΡΕΙΑΣ ΦΥΛΗΣ»...\n1940 - Ο ΜΕΓΑΛΟΣ ΔΙΚΤΑΤΩΡ\nΠΟΙΟΙ ΕΙΝΑΙ ΟΙ ΣΙΟΥΡΔΟΙ;\nΣΚΛΗΡΥΝΣΗ ΚΑΤΑ ΠΛΑΚΑΣ: Η ΝΟΣΟΣ ΠΟΥ ΧΤΥΠΑ ΤΟΥΣ ΤΡΙΑ...\nΣΑΝ ΣΗΜΕΡΑ ΕΦΥΓΕ Ο ΝΙΚΟΣ ΓΚΑΤΣΟΣ\nΜΥΘΟΙ ΚΑΙ ΑΛΗΘΕΙΕΣ ΓΙΑ ΤΗΝ ΣΚΛΗΡΥΝΣΗ ΚΑΤΑ ΠΛΑΚΑΣ\nΝΕΑ ΣΤΟΙΧΕΙΑ ΓΙΑ ΤΑ ΑΙΤΙΑ ΤΗΣ ΣΚΛΗΡΥΝΣΗΣ ΚΑΤΑ ΠΛΑΚ...\nEUROVISION 2016: O ΛΟΓΟΣ ΠΟΥ Η ΕΛΛΑΔΑ ΑΠΟΚΛΕΙΣΤΗΚΕ...\nΤΙ ΣΗΜΑΙΝΕΙ ΑΠΟΜΥΕΛΙΝΩΣΗ; ΑΠΟΜΥΕΛΙΝΩΤΙΚΗ ΝΟΣΟΣ;\nΟ ΙΗΣΟΥΣ ΠΕΘΑΝΕ ΤΗΝ ΠΑΡΑΣΚΕΥΗ 3 ΑΠΡΙΛΙΟΥ ΤΟΥ 33 Μ....\nΓΙΑΤΙ ΔΕΝ ΠΡΕΠΕΙ ΝΑ ΚΟΙΤΑΞΕΤΕ ΜΕ ΓΥΜΝΑ ΜΑΤΙΑ ΤΗΝ Σ...\nΣΚΛΗΡΥΝΣΗ ΚΑΤΑ ΠΛΑΚΑΣ: ΑΣΘΕΝΕΙΑ ΜΕ ΠΟΛΛΑ ΠΡΟΣΩΠΑ\n12 + 1 ΠΡΑΓΜΑΤΑ ΠΟΥ ΠΡΕΠΕΙ ΝΑ ΓΝΩΡΙΖΟΥΜΕ ΓΙΑ ΤΗΝ Σ...\n9 ΜΥΘΟΙ ΓΙΑ ΤΗΝ ΚΑΤΑ ΠΛΑΚΑΣ ΣΚΛΗΡΥΝΣΗ\nΣΥΜΠΛΗΡΩΝΕΤΑΙ ΤΟ ΓΕΝΕΤΙΚΟ ΠΑΖΛ ΤΗΣ ΣΚΠ,\nΤΑ ΝΕΑ ΟΠΛΑ ΓΙΑ ΤΗ ΣΚΛΗΡΥΝΣΗ ΚΑΤΑ ΠΛΑΚΑΣ\nΑΝΑΚΑΛΥΨΑΝ ΤΟΝ ... ΑΔΑΜ!\nΗ ΑΙΜΑΤΟΒΑΜΜΕΝΗ ΠΡΩΤΟΜΑΓΙΑ ΤΟΥ 1944\nΠΑΓΚΟΣΜΙΑ ΗΜΕΡΑ ΕΛΕΥΘΕΡΙΑΣ ΤΥΠΟΥ: 110 ΝΕΚΡΟΙ ΔΗΜΟΣ...\nTΟ ΡΑΝΤΕΒΟΥ ΤΟΥ ΘΑΝΑΤΟΥ\nΓΙΑΤΙ ΧΕΙΡΟΤΕΡΕΥΟΥΝ ΟΙ ΑΡΡΩΣΤΙΕΣ ΤΟ ΒΡΑΔΥ\n80 ΧΡΟΝΙΑ ΑΠΟ ΤΟΝ ΜΑΗ ΤΟΥ ’36\nΗ ΜΕΓΑΛΥΤΕΡΗ ΓΙΟΡΤΗ ΤΗΣ ΧΡΙΣΤΙΑΝΟΣΥΝΗΣ & ΤΑ ΜΙΚΡΑ ...


Περιεχόμενα / Επεξεργασία και μορφοποίηση κειμένου / Παραδείγματα ταξινόμησης κειμένου\nΤαξινόμηση με πεδία\nΤαξινόμηση στοιχείων πίνακα\nΤο Word έχει τη δυνατότητα να ταξινομήσει κείμενο με δύο τρόπους: Γραμμικά και βάσει πεδίων.\nΣτην πρώτη περίπτωση εξετάζει με τη σειρά τους χαρακτήρες όπως τους συναντά από την αρχή της παραγράφου. Προσέξτε: Από την αρχή της παραγράφου, όχι την αρχή κάθε γραμμής κειμένου. Μια νέα γραμμή δεν σημαίνει ότι είναι μια νέα παράγραφος. Μπορεί να είναι συνέχεια της προηγούμενης παραγράφου και η νέα γραμμή δημιουργήθηκε είτε λόγω της αναδίπλωσης κειμένου, είτε διότι εισαγάγατε ένα χαρακτήρα αλλαγής γραμμής (SHIFT+ENTER). Επιπλέον, στην κατηγορία της παραγράφου ανήκει και το κείμενο που είναι σε λίστα, με κουκκίδες ή με αρίθμηση, όπως και το κείμενο που είναι σε κελιά ενός πίνακα.\nΣτη δεύτερη περίπτωση, ταξινομεί το κείμενο συγκρίνοντας τους όρους (πεδία στην ορολογία του Word), που έχετε καθορίσει εσείς, εφόσον έχετε χωρίσει το κείμενο με συγκεκριμένα διαχωριστικά σύμβολα. Το Word εκ προεπιλογής αναγνωρίζει ως πεδία τμήματα του κειμένου που είναι διαχωρισμένα με χαρακτήρες στηλοθετών ή κόμματα. Μπορείτε ωστόσο να ορίσετε δικά σας διαχωριστικά σύμβολα, όπως το κενό διάστημα, το ενωτικό, την κάθετο κ.λπ.\nΗ αλφαβητική ταξινόμηση κειμένου γίνεται με τον ίδιο τρόπο, είτε το κείμενο είναι απλές παράγραφοι είτε πραγματικές λίστες (με κουκκίδες ή αριθμούς). Ειδικά για τις λίστες πρέπει να γνωρίζετε ότι το Word μπορεί μόνο να διαχειριστεί την ταξινόμηση λίστας ενός επιπέδου. Στη λίστα πολλών επιπέδων το Word και πάλι θα κάνει ταξινόμηση του κάθε στοιχείου της λίστας αλφαβητικά και μπορεί να αναδιατάξει τη λίστα με τρόπο που ίσως δεν θέλατε.\nΓια να κάνετε την ταξινόμηση επιλέξτε το κείμενο. Στο παράδειγμα χρησιμοποιείται απλό κείμενο όπου κάθε λέξη είναι σε ξεχωριστή παράγραφο, αλλά το ίδιο ισχύει και όταν επιλέγετε τα στοιχεία μιας λίστας με κουκκίδες ή αριθμούς.\nΜε επιλεγμένο το κείμενο κάνετε κλικ στο κουμπί Ταξινόμηση, της καρτέλας Κεντρική.\nΣτο πεδίο Ταξινόμηση κατά επιλέξτε Παράγραφοι και στον Τύπο Σε κείμενο.\nΕνεργοποιήστε την Αύξουσα (από Α προς Ω) ή τη Φθίνουσα (Ω προς Α) ταξινόμηση και κάνετε κλικ στο OK. Με αύξουσα ταξινόμηση, το αποτέλεσμα θα είναι:\nΣτο επόμενο παράδειγμα θα δείτε πώς γίνεται η ταξινόμηση χρησιμοποιώντας έναν όρο ταξινόμησης που δεν είναι στην αρχή της παραγράφου. Π.χ. η επόμενη λίστα είναι ταξινομημένη με βάση τον νομό και θέλετε να την ταξινομήσετε με βάση την πρωτεύουσα.\nΚάνετε κλικ στο κουμπί Επιλογές (εικ. 1).\nΕικ. 2: Ρυθμίσεις ταξινόμησης\nΣτο Διαχωρισμός πεδίων κατά (εικ. 2) επιλέξτε Κόμματα αν δεν είναι ήδη επιλεγμένο και κάνετε κλικ στο OK για να επιστρέψετε στο προηγούμενο πλαίσιο Ταξινόμηση κειμένου.\nΜε ενεργοποιημένο το πεδίο Διάκριση πεζών - κεφαλαίων, στην αύξουσα ταξινόμηση, το "πρώτος" θα ταξινομηθεί πριν το "Πρώτος". Για το συγκεκριμένο παράδειγμα δεν θα το χρειαστούμε.\nΣτο πεδίο Ταξινόμηση κατά (εικ. 1) επιλέξτε Πεδίο 2 και ενεργοποιήστε αν θέλετε τη φθίνουσα ταξινόμηση (το Word από προεπιλογή έχει ενεργοποιημένη την αύξουσα ταξινόμηση).\nΚάνετε κλικ στο OK. Το αποτέλεσμα θα είναι:\nΣτο επόμενο παράδειγμα γίνεται ταξινόμηση των δεδομένων ενός πίνακα. Τα δεδομένα δεν είναι απαραίτητο να είναι σε κελιά. Το ίδιο ισχύει και για δεδομένα που έχουν διαχωριστεί μεταξύ τους σε πεδία, π.χ. με χαρακτήρες στηλοθετών. Ο πίνακας που έχουμε είναι ταξινομημένος χρονολογικά. Θέλουμε να το ταξινομήσουμε με αύξουσα ταξινόμηση και με βάση το επίθετο, αλλά για να είμαστε πιο ακριβείς, επειδή υπάρχουν κοινά επίθετα, θα προσθέσουμε και δεύτερο επίπεδο ταξινόμησης με βάση το μικρό όνομα:\n1996 Φαρμάκη Ιωάννα - Αγγελική Νικόλαος\n1997 Χαρίτος Ανδρέας Γεώργιος\n1997 Νικολάου Ηλίας Γεράσιμος\n1999 Νικολάου Αθανάσιος Γεράσιμος\n1999 Νικολάου Ανθή Παύλος\n2002 Σιούτος Σταύρος Ευστάθιος\nΜε επιλεγμένον τον πίνακα εμφανίστε το πλαίσιο Ταξινόμηση με ένα από τα επόμενα:\nΚάνετε κλικ στο κουμπί Ταξινόμηση, της καρτέλας Κεντρική.\nΚάνετε κλικ στο κουμπί Ταξινόμηση της καρτέλας εργαλείων πίνακα Διάταξη.\nΕικ. 3: Επιλογές ταξινόμησης\nΕκ πρώτης όψεως (εικ. 3) το Word φαίνεται να... καταλαβαίνει πολύ καλά. Έκρινε ότι το προς ταξινόμηση είναι πίνακας και ενεργοποίησε το πεδίο Υπάρχει γραμμή κεφαλίδων, ώστε να μην τη συμπεριλάβει στην ταξινόμηση. Και μ' αυτή τη λογική, στα πεδία ταξινόμησης αναφέρονται οι κεφαλίδες του πίνακα αντί για ονόματα όπως Πεδίο 1, Πεδίο 2 κ.λπ.\nΤο αγγλικό Word είναι ακόμα πιο... έξυπνο. Όταν δοκίμασα εκεί την ίδια διαδικασία κατάλαβε ότι η πρώτη στήλη είναι ήδη ταξινομημένη με αύξουσα σειρά και γι' αυτό στο πεδίο Ταξινόμηση κατά πρότεινε τη δεύτερη στήλη "Επώνυμο".\nΣτο πεδίο Ταξινόμηση κατά επιλέξτε το πεδίο Επώνυμο και στο πεδίο Τύπος βεβαιωθείτε ότι είναι επιλεγμένο Σε κείμενο.\nΕπειδή θα κάνουμε και δευτέρου επιπέδου ταξινόμηση στο πεδίο Έπειτα κατά επιλέξτε Όνομα και στο πεδίο Τύπος βεβαιωθείτε ότι είναι επίσης επιλεγμένο Σε κείμενο.\nΚάνετε κλικ στο OK για να ολοκληρωθεί η ταξινόμηση. Το αποτέλεσμα θα είναι:\nταξινόμηση κειμένου, αύξουσα ταξινόμηση, φθίνουσα ταξινόμηση, πεδίο, διαχωρισμός πεδίου


«Μισώ αυτή τη γ@...ένη τρύπα»: Μετά τις εκλογές ο Τραμπ έχασε το στόχο του και στο... γκολφ [βίντεο] | ΚΟΣΜΟΣ | iefimerida.gr\nΠΕΤΑΞΕ ΤΟ ΜΠΑΛΑΚΙ ΣΕ… ΛΙΜΝΗ\nΟ απερχόμενος Ρεπουμπλικανός πρόεδρος των ΗΠΑ έδειξε φανερά απογοητευμένος στη διάρκεια μιας παρτίδας γκολφ, που έπαιξε σε γήπεδο γκολφ στο Στέρλινγκ της Βιρτζίνια. Στο βίντεο,που εξασφάλισε το TMZ, ο Τραμπ διακρίνεται να κάνει προθέρμανση με το μπαστούνι του – κάτι που μάλλον δεν τον ωφέλησε ιδιαίτερα, αφού το μπαλάκι που χτύπησε λίγο αργότερα κατέληξε στη διπλανή λίμνη, αρκετά μακριά από τον στόχο του.\nΜισώ αυτή τη γ@μ...ένη τρύπα», ξέσπασε – σχόλιο που δείχνει ότι η συγκεκριμένη τρύπα τον έχει δυσκολέψει κι άλλες φορές... Κι αν οι παριστάμενοι ξέσπασαν σε γέλια, ο Τραμπ επέστρεψε φανερά εκνευρισμένος στο αμαξάκι του γκολφ. Ίσως, βέβαια, να ήταν έξω απ’ τα νερά του επειδή δεν έχει καταφέρει ακόμη να καταπιεί την ήττα του από τον Δημοκρατικό αντίπαλό του, αν και δήλωσε έτοιμος να εγκαταλείψει τον Λευκό Οίκο, εφόσον επικυρώσει το Σώμα των Εκλεκτόρων την επικράτηση του Τζο Μπάιντεν.\nΣ' ένα νέο μπαράζ αναρτήσεων στο Twitter ο Τραμπ αμφισβήτησε και πάλι το εκλογικό αποτέλεσμα: «Μόλις είδα τα αποτελέσματα της καταμέτρησης των ψήφων. ΔΕΝ ΥΠΑΡΧΕΙ ΠΕΡΙΠΤΩΣΗ να πηρε ο Μπάιντεν 80.000.000 ψήφους!!! Ήταν 100% ΝΟΘΕΥΜΕΝΕΣ ΟΙ ΕΚΛΟΓΕΣ», σχολίασε με το Twittter να χαρακτηρίζει -γι’ άλλη μια φορά – την ανάρτησή του δυνητικά παραπλανητική για την εκλογική διαδικασία. Ο Τραμπ αρνείται να παραδεχθεί την ήττα του μολονότι οι προσφυγές του νομικού του επιτελείου δεν έχουν οδηγήσει πουθενά κι η μία μετά την άλλη οι Πολιτείες επικυρώνουν τη νίκη του Μπάϊντεν. Σύμφωνα με τη μέχρι στιγμής καταμέτρηση των ψήφων ο Μπάιντεν εξασφάλισε 80.045.066 (51%) και 306 εκλέκτορες έναντι 73.897.658 ψήφων (47%) και 232 εκλεκτόρων του Τραμπ.


Εναλλακτικό βραβείο Νόμπελ σε 4 ακτιβιστές – Newsbeast\nΤιμήθηκαν, μεταξύ άλλων, για τoν αγώνα τους για τα ανθρώπινα δικαιώματα\nΤο Βραβείο Ορθής Διαβίωσης για το 2013 κέρδισαν τέσσερις άνδρες από το Κονγκό, την Παλαιστίνη, την Ελβετία και τις ΗΠΑ για τον αγώνα τους για τα ανθρώπινα δικαιώματα, τη βελτίωση της διατροφικής ασφάλειας και την εξάλειψη των χημικών όπλων.\nΟ Πολ Γουόκερ από τις ΗΠΑ τιμήθηκε με το βραβείο αυτό, το οποίο αποκαλείται «εναλλακτικό Βραβείο Νόμπελ», για τον «ακούραστο αγώνα του για την απαλλαγή του κόσμου από τα χημικά όπλα».\nΟ 67χρονος Γουόκερ εργάζεται για τη μη κερδοσκοπική οργάνωση Green Cross που έχει βοηθήσει στην επαλήθευση της καταστροφής περίπου 55.000 τόνων χημικών όπλων στις ΗΠΑ, τη Ρωσία, την Ινδία, τη Νότια Κορέα, την Αλβανία και τη Λιβύη.\nΟ 58χρονος Ντένις Μουκουέγκε, γιατρός από τη Δημοκρατία του Κονγκό βραβεύθηκε για «το θαρραλέο έργο του που αφορά τη θεραπεία γυναικών οι οποίες επέζησαν από τους ομαδικούς βιασμούς στην περίοδο του πολέμου». Ο Μουκουέγκε διευθύνει ένα νοσοκομείο στο Μπουκάβου του ανατολικού Κονγκό που έχει θεραπεύσει περίπου 40.000 θύματα ομαδικού βιασμού.\nΟ παλαιστίνιος δικηγόρος των ανθρωπίνων δικαιωμάτων ο 59χρονος Ράτζι Σουράνι στη Λωρίδα της Γάζας, τιμήθηκε «για την αφοσίωσή του στο κράτος δικαίου και τα ανθρώπινα δικαιώματα σε ιδιαίτερα δύσκολες συνθήκες».\nΟ ελβετός αγρονόμος Χανς Χέρεν του Ιδρύματος Biovision βραβεύτηκε για τις προσπάθειές του για τη βελτίωση της διατροφικής ασφάλειας με τη χρήση βιολογικών μεθόδων αντιμετώπισης ενός παρασίτου που απειλούσε τις ρίζες κασάβα, οι οποίες αποτελούν σημαντική καλλιέργεια στην Αφρική.\nΤην απονομή του «Εναλλακτικού Νόμπελ» ανακοίνωσε το Ιδρυμα Ορθής Διαβίωσης (Right Livelihood) που εδρεύει στη Στοκχόλμη.\nΚαθένας από τους νικητές θα λάβει 500.000 κορώνες (78.000 δολάρια). Η τελετή απονομής θα πραγματοποιηθεί στις 2 Δεκεμβρίου.\nΣΧΕΤΙΚΑ TAGSεναλλακτικο Νομπελ


Νέο album για τον Ηλία Λιούγκο, με τίτλο "ποιος;" και πολλές συμμετοχές! - MusicCorner.gr\nΑρχική ΝΕΑ ΝΕΑ (GR) Νέο album για τον Ηλία Λιούγκο, με τίτλο “ποιος;” και πολλές συμμετοχές!\nΝέο album για τον Ηλία Λιούγκο, με τίτλο “ποιος;” και πολλές συμμετοχές!\nΟ Ηλίας Λιούγκος επιστρέφει με 11 καινούργια βιωματικά τραγούδια (όπως τα χαρακτηρίζει ο ίδιος), σε μουσική δική του και στίχους της Ζωής Παναγιωτοπούλου. Τίτλος του δίσκου “Ποιός;”.\nΦώτης Μυλωνάς –ηλεκτρικό ένταστο και άταστο μπάσο, κλασική, ακουστική και ηλεκτρική κιθάρα, πλήκτρα, μπαγλαμά, μαντολίνο, κλαρινέτο, μπανσούρι, ζίλια.


Γελάσατε με το "Pen Pineapple Apple Pen"; - Έσπασε το ρεκόρ Γκίνες με μόλις... 869 ευρώ (ΒΙΝΤΕΟ)\nΤο τραγούδι του Piko Taro, PPAP (Pen Pineapple Apple Pen), διαρκεί μόλις 52 δευτερόλεπτα, κόστισε 869 ευρώ και μπήκε στα ρεκόρ Γκίνες. Ο ιάπωνας τραγουδιστής έγινε ο πρώτος καλλιτέχνης από τη χώρα του που μπήκε στη λίστα Hot 100 του Billboard μετά το 1990, όταν και είχαμε την τελευταία είσοδο στην εν λόγω λίστα από τη χώρα του Ανατέλλοντος Ηλίου.\nΣε δηλώσεις του ο ίδιος λέει πως η εξωφρενική επιτυχία του κομματιού του δεν τον έχει επηρεάσει καθώς πέραν του γεγονότος ότι όλοι τον αναγνωρίζουν πλέον στον δρόμο, τίποτε άλλο δεν έχει αλλάξει στη ζωή του.\nΑκούστε το ξανά:\nBillboard, Pen Pineapple Apple Pen, YOUTUBE, ΒΙΝΤΕΟ, ΓΕΓΟΝΟΣ, ΔΡΟΜΟΣ, ΕΙΣΟΔΟΣ, ΕΚΑΤΟΜΜΥΡΙΑ, ΕΠΙΣΚΕΨΕΙΣ, ΕΠΙΤΥΧΙΑ, ΕΥΡΩ, ΖΩΗ, ΙΑΠΩΝΑΣ, ΙΑΠΩΝΕΣ, ΚΟΜΜΑΤΙ, ΛΙΣΤΑ, ΠΡΟΒΟΛΕΣ, ΡΕΚΟΡ ΓΚΙΝΕΣ, ΤΡΑΓΟΥΔΙ, ΤΡΑΓΟΥΔΙΣΤΕΣ, ΤΡΑΓΟΥΔΙΣΤΗΣ, ΧΩΡΑ\nΜία απάντηση στο “Γελάσατε με το “Pen Pineapple Apple Pen”; – Έσπασε το ρεκόρ Γκίνες με μόλις… 869 ευρώ (ΒΙΝΤΕΟ)”\n8 Απριλίου, 2020 στις 00:17\n634852 262291my grandmother is always into herbal stuffs and she always say that ayurvedic medicines are the most effective stuff 831427


Δικαιοσύνη Archives - Greek News On Demand / ΕΛΛΗΝΙΚΑ ΝΕΑ ΤΩΡΑ\nΓΙΑΤΙ η Ελληνική κυβέρνηση και δικαιοσύνη ΔΕΝ εφαρμόζουν και εκτελούν ΟΛΑ τα μέτρα της Κοινοτικής Οδηγίας για την καταπολέμηση της τρομοκρατίας στην Ελλάδα με συνέπεια τη μη σύλληψη και τιμωρία όλων των τρομοκρατών;;;!!!\nΟΙ ΣΥΝΤΑΞΙΟΥΧΟΙ “ΕΠΙΤΙΘΕΝΤΑΙ” ΣΤΗΝ ΚΥΒΕΡΝΗΣΗ ΔΙΕΚΔΙΚΩΝΤΑΣ ΤΟ ΔΙΚΙΟ ΤΟΥΣ ΣΤΗ ΔΙΚΑΙΟΣΥΝΗ\nΗΧΗΤΙΚΟ-ΒΟΜΒΑ! ΕΠΙΚΕΦΑΛΗΣ ΣΩΜΑΤΕΙΟΥ ΠΟΛΙΤΩΝ ΠΡΟΚΑΛΕΙ:: ΤΟ 95% ΤΩΝ ΕΙΣΑΓΓΕΛΕΩΝ & ΔΙΚΑΣΤΩΝ ΕΙΝΑΙ ΚΑΘΙΚΙΑ-ΒΑΣΙΚΟΙ ΥΠΕΥΘΥΝΟΙ ΓΙΑ ΟΣΑ ΥΠΟΦΕΡΟΥΜΕ ΤΗΝ ΤΕΛΕΥΤΑΙΑ 10ΕΤΙΑ, ΕΠΕΙΔΗ ΝΟΜΙΜΟΠΟΙΟΥΝ ΤΙΣ ΠΑΡΑΝΟΜΙΕΣ.\nΧριστόφορος Σεβαστίδης Πρόεδρος Ένωσης Δικαστών και Εισαγγελέων σε Μητσοτάκη: “Θα μας βρείτε απέναντι…”!\nΤελικά είναι ή όχι τυφλή η Δικαιοσύνη; – Θα συντριβεί σύντομα, η φαύλη κυβέρνηση Μητσοτάκη…\nΣτΕ: Αντισυνταγματική η 20ετής παραγραφή για ληξιπρόθεσμα χρέη στα ταμεία – Να ισχύσει 10ετής προθεσμία – ΟΛΟΚΛΗΡΗ Η ΑΠΟΦΑΣΗ\nΤηλεφωνούν από το Μαξίμου σε όλα τα ΜΜΕ να “θάψουν” την είδηση του θανάτου! “Έφυγε” ο εισαγγελέας εφετών Γιώργος Τσιρώνης μετά την δεύτερη δόση του εμβολίου.\nΠαρέμβαση Εισαγγελέα Αρείου Πάγου για την αποτέφρωση της Ελλάδας: Παρακρατικοί εμπρηστές και ανεμογεννήτριες η αιτία;\n«Ελεύθερη και ωραία» η “greek mafia”: Εκτός φυλακής οι 24 από τους 27 κατηγορούμενους με απόφαση δικαστηρίου!\nΟ διάτρητος Παππα-τζής εισαγγελέας, το ατόπημα της Τουλουπάκη και ο εναγκαλισμός της με τον ΣΥΡΙΖΑ\nΒόμβα στη Δικαιοσύνη! Σε εισαγγελικό κλοιό πρώην Δικαστής για σεξουαλικές και όχι μόνο παρενοχλήσεις με πολιτικές προεκτάσεις!\nΑποκάλυψη: Η Δικαιοσύνη και το Δημόσιο δεν δίνουν αποζημίωση για τους δολοφονημένους αστυνομικούς της ΔΙΑΣ στου Ρέντη\nΜ.Φουρθιώτης: «Δεν έχω καταλάβει ποιος είναι ο λόγος που με έχουν εμπλέξει» – Ολόκληρη η απολογία του\nΕισαγγελική έρευνα για τις καταγγελίες της Ένωσης Δικαστών για «προγραφές και μαύρες λίστες δικαστών» σε υποθέσεις επιμέλειας ανηλίκων


Ξεπερνάει και το έπαθλο - Το υπέρογκο ποσό που θα πάρει ο Λιανός για το Survivor 5 - Reality - TV24\nΤα χρήματα αυτά δεν υπάρχουν!\nΗ αποχώρηση του Σάκη Τανιμανίδη από το Survivor, έδωσε στον Γιώργο Λιανό την ευκαιρία να γίνει κεντρικός παρουσιαστής του ριάλιτι επιβίωσης, για πρώτη φορά, πέρυσι. Το νέο πείραμα του Ατζούν Ιλιτζαλί στέφθηκε με απόλυτη επιτυχία καθώς το κοινό τον λάτρεψε.\nΥψηλό το κασέ του Γιώργου Λιανού για το Survivor 5\nΕνώ ο Ατζούν Ιλιτζαλί ήταν λίγο τσιγκούνης με τους μισθούς των παικτών φέτος, ο Γιώργος Λιανός, σύμφωνα με το ρεπορτάζ του Tivi Σίριαλ, λαμβάνει λοιπόν από την εταιρεία παραγωγής του παιχνιδιού 1.000 ευρώ ανά επεισόδιο. Αν σκεφτεί κανείς πως την εβδομάδα προβάλλονται πέντε επεισόδια και κατά συνέπεια τον μήνα φτάνουν τα 20, καταλαβαίνετε πως ο παρουσιαστής λαμβάνει 20.000 ευρώ κάθε μήνα. Και τώρα κάντε την πρόσθεση των μηνών (από τον Δεκέμβριο του 2021) που βρίσκεται στα ξένα και μάλιστα με όλα τα έξοδα του καλυμμένα. Το ποσό είναι τρελό, αλλά ειδικά αυτός αξίζει κάθε ευρώ!\nΤο πρώτο δεκαήμερο του Ιουλίου θα ρίξει την αυλαία του το Survivor 5 το παιχνίδι επιβίωσης που αγάπησαν και αυτή τη χρονιά μικροί και μεγάλοι. Σύμφωνα με τις εταιρείες στοιχημάτων, φέτος ο μεγάλος νικητής δεν θα είναι απαραίτητα και ο πιο αγαπητός παίκτης στο κοινό, αλλά ο πιο δυνατός. Επικρατέστεροι οι παρακάτω τρεις!


Εξυπηρετούμενος Χώρος Γραφείου στην Chandigarh | Regus\nΧώρος γραφείου σε Chandigarh.\nΔημιουργήστε μια έδρα για την επιχείρησή σας με έναν ιδιωτικό χώρο γραφείου Regus στην τοποθεσία Chandigarh. Έχουμε φροντίσει τα πάντα για τα εξοπλισμένα γραφεία μας – από τα έπιπλα μέχρι το δίκτυο Wi-Fi υψηλής ταχύτητας. Με ευέλικτους όρους που σας επιτρέπουν να ενοικιάσετε έναν χώρο γραφείου από μία ώρα έως και χρόνια, μπορείτε να εστιάσετε στην ανάπτυξη της επιχείρησής σας.\nΑπό INR 8,200 ανά μήνα\nΧώρος γραφείουΑπό INR 10,700 ανά άτομο τον μήνα\nΧώρος γραφείουΑπό INR 12,800 ανά άτομο τον μήνα\nΓύρω από την τοποθεσία Chandigarh.\nΟι χώροι γραφείου μας σε 150 χώρες. Βρείτε την κατάλληλη τοποθεσία για εσάς στην περιοχή Chandigarh ή αλλού.


Κρέμες σοκολάτας αρωματισμένες με κανέλα και βανίλια - Queen.gr\nΚρέμες σοκολάτας αρωματισμένες με κανέλα και βανίλια\nΟκτώ υλικά συνδυάζονται εύκολα σε αυτήν τη συνταγή για ψημένες κρέμες σοκολάτας.\nΚανέλα και βανίλια δίνουν έξτρα γεύση σε αυτές τις σοκολατένιες κρέμες.\n1 κουταλιά της σούπας κορνφλάουρ\n1 φλιτζάνι (250 ml) γάλα\n200 γραμμάρια μαύρη σοκολάτα , σπασμένη σε κομμάτια\n1 κλωναράκι βανίλιας , σχισμένο στη μέση\n1. Προθερμάνετε το φούρνο στους 160 βαθμούς. Ρίξτε τους κρόκους των αυγών σε ένα μέτριο τηγάνι μαζί με το κορνφλάουρ και ανακατέψτε καλά μέχρι να συνδυαστούν. Προσθέστε την κρέμα γάλακτος, το γάλα, τη σοκολάτα, τη ζάχαρη, την κανέλα και τη βανίλια και ανακατέψτε να συνδυαστούν καλά.\n2. Μαγειρέψτε σε χαμηλή φωτιά ανακατεύοντας για 5 λεπτά μέχρι να λιώσει η σοκολάτα και το μείγμα να ομογενοποιηθεί. Αφήστε το μείγμα σας 10 λεπτά να «ξεκουραστεί» και μετά αφαιρέστε το κλωναράκι βανίλιας και το ξυλάκι κανέλας και πετάξτε τα. Ανακατέψτε το μείγμα σας πάλι.\n3. Χύστε το σοκολατένιο σας μείγμα σε έξι φορμάκια 1/2 φλιτζανιού (125 ml) χωρητικότητας το καθένα. Βάλτε τα φορμάκια σε ένα ταψί και γεμίστε το ταψί με βραστό νερό μέχρι να φτάσετε στο μέσο του ύψους των φορμών. Ψήστε στο φούρνο για 15 λεπτά μέχρι οι κρέμες σας να πήξουν. Βγάλτε τες από τον φούρνο και αφήστε τες 5 λεπτά να κρυώσουν ελαφρά.\n4. Σερβίρετε αμέσως γαρνίροντας με σαντιγί και νιφάδες μαύρης σοκολάτας.\nΚέικ μπανάνας με γλάσο λευκής σοκολάτας\nΦοντάν σοκολάτας με σταφίδες και ρούμι


Δέσμευση Τσίπρα: Είναι ο τελευταίος μνημονιακός προϋπολογισμός | Newsbomb\n19 Δεκεμβρίου 2017 20:59\nΔέσμευση Τσίπρα: Είναι ο τελευταίος μνημονιακός προϋπολογισμός\nΔριμύτατη επίθεση στην αντιπολίτευση – Κυβερνούσατε με Πράξεις Νομοθετικού Περιεχομένου, ΜΑΤ και δακρυγόνα – Οι εκλογές θα γίνουν το 2019 και θα χάσετε πάλι\nΑισιόδοξος για την πορεία της ελληνικής οικονομίας εμφανίστηκε ο πρωθυπουργός κατά τη συζήτηση στη Βουλή για τον προϋπολογισμό του 2018, τονίζοντας πως μετά από 8 χρόνια η Ελλάδα επιστρέφει.\n«Είναι η πρώτη φορά που ξέρουμε με βεβαιότητα ότι αυτός είναι ο τελευταίος μνημονιακός προϋπολογισμός που ψηφίζεται στο ελληνικό Κοινοβούλιο», είπε ο κ. Τσίπρας σημειώνοντας πως η χώρα ανακτά επιτέλους την αξιοπιστία της.\nΟ πρωθυπουργός δεν άφησε να… πέσει κάτω η γκάφα του Κυριάκου Μητσοτάκη. Απευθυνόμενος στον πρόεδρο της ΝΔ, είπε ότι «το απόφθεγμα που είπατε δεν ήταν του Αϊνστάιν, είναι από τα ψεύτικα που κυκλοφορούν στο διαδίκτυο. «Είπατε ότι ο Αϊνστάιν ανέφερε πως "είναι παράνοια να κάνεις τα ίδια πράγματα και να περιμένεις διαφορετικά αποτελέσματα" αλλά δεν το έχει πει ποτέ ο Αϊνστάιν», σημείωσε ο κ. Τσίπρας υπογραμμίζοντας ειρωνικά πως οι συνεργάτες του κ. Μητσοτάκη δεν τον ενημερώνουν σωστά…\nΟ πρωθυπουργός εξαπέλυσε σφοδρή επίθεση στην αξιωματική αντιπολίτευση, υποστηρίζοντας ότι η Ελλάδα έχει σήμερα μία εντελώς διαφορετική εικόνα στην διεθνή κοινή γνώμη από αυτή που παρέλαβε η κυβέρνηση ΣΥΡΙΖΑ το 2015. «Παραλάβαμε μία χώρα με άδεια ταμεία, με μηδενική αξιοπιστία με τα ομόλογα να αγγίζουν το 8%. Από μία κυβέρνηση που είχε δεσμευτεί σε τρελά πλεονάσματα ενώ αδυνατούσε να εξυπηρετήσει τις άμεσες ανάγκες και έξι μήνες είχε εγκαταλείψει τη διαπραγμάτευση. Κυβερνούσατε με ΠΝΠ και με τα ΜΑΤ και τα δακρυγόνα στην πλατεία Συντάγματος», είπε απευθυνόμενος στην πτέρυγα της ΝΔ ο πρωθυπουργός.\nΟ κ. Τσίπρας επεσήμανε πως η κυβέρνηση προχώρησε σε ένα αναγκαστικό συμβιβασμό με τους εταίρους. «Δεν καταφέραμε όσα επιδιώκαμε αλλά φέραμε συμφωνία ηπιότερης προσαρμογής και στα δύο πρώτα χρόνια. Εσείς συμφωνήσατε σε φορολογική προσαρμογή 30 δισ. εμείς δεν ξεπερνάμε τα πέντε. Το πιο σημαντικό όμως είναι ότι δεν κρύψαμε τη συμφωνία από τον ελληνικό λαό, αλλά πήγαμε σε εκλογές».\nΑπευθυνόμενος στη ΝΔ, ο πρωθυπουργός είπε με νόημα πως ο ελληνικός λαός δεν είναι χαζός, «σας ξέρει πολύ καλά, ξέρει τι κάνατε όλα αυτά τα χρόνια και θα σας οδηγήσει σε ήττα και στις επόμενες εκλογές που θα γίνουν το 2019».\n«Είχατε σκοπό μετά το ψεύτικο success story, θα κρύβατε στην πιστοληπτική γραμμή τα χρήματα για την εξυπηρέτηση του χρέους και τα μέτρα στην επόμενη αξιολόγηση. Στα μνημόνια οδηγηθήκαμε εξαιτίας του αποκλεισμού της χώρας από τις διεθνείς αγορές. Μιλούσατε για success story με επιτόκια στο 8%. Εμείς μιλάμε για τέλος της περιπέτειας και δε λέμε ψέματα, γιατί ήδη οκτώ μήνες πριν τη λήξη του προγράμματος τα επιτόκια έχουν πέσει στο 3,7%. Τι ακριβώς συγκρίνετε λοιπόν;», είπε χειροκροτούμενος ο κ. Τσίπρας.\nΟ πρωθυπουργός αναφέρθηκε στα αποτελέσματα που φαίνονται στην οικονομία σε ότι αφορά το ΑΕΠ αλλά και στις εξαγωγές, τον τουρισμό, τις επενδύσεις και τη βιομηχανική παραγωγή.\nΤο 2014 η ανεργία χτύπησε ταβάνι στο 27% καθώς χάθηκαν ένα εκατομμύριο θέσεις εργασίας. Σήμερα η Εργάνη έδειξε ότι έχουμε μετά το 2014 συνολικά 300.000 θέσεις εργασίας και εξ αυτών συνολικά το 63% είναι σταθερές (70% ήταν το ποσοστό το 2017). Μέσα στο 2017 καταγράφηκαν 14.000 νέες επιχειρήσεις, σημείωσε.\nΠαράλληλα, καταλόγισε στον κ. Μητσοτάκη πως όταν αναφέρεται στην Κύπρο και την Πορτογαλία ξεχνά ότι δεν χρειάστηκαν δεύτερο μνημόνιο, αλλά και ότι «καμία δεν μπήκε (σε μνημόνιο) και έχασε το 25% του ΑΕΠ». «Αυτά είναι δικά σας κατορθώματα και του κ. Βενιζέλου», πρόσθεσε.\nΔΕΙΤΕ ΟΛΗ ΤΗΝ ΟΜΙΛΙΑ ΤΟΥ ΠΡΩΘΥΠΟΥΡΓΟΥ:\n«Τα βάλαμε με τα μεγάλα ψάρια»\nΑναφερόμενος στη φοροδιαφυγή, ο κ. Τσίπρας τόνισε πως από την εθελοντική αποκάλυψη εισοδημάτων έχουμε έσοδα 600 εκατομμύρια, όταν η ΝΔ έκρυβε τη λίστα Λαγκάρντ και τη λίστα Μπόγιαρνς.\n«Εμείς πρώτοι τα βάλαμε με τα μεγάλα ψάρια» είπε ο πρωθυπουργός και πρόσθεσε: «Το κοινωνικό μέρισμα που μοιράσαμε με κριτήρια και οριζόντια στο 30% του πληθυσμού, μας κατηγορείτε ότι είναι από υπερφορολόγηση. Νομίζετε ότι ο κόσμος είναι χαζός και δεν συγκρίνει ότι η ΝΔ με δέκα φορές σκληρότερη προσαρμογή δεν έπιασε καν τους στόχους;».\nΌπως είπε, ο ΕΦΚΑ που είναι από τις μεγαλύτερες μεταρρυθμίσεις, είναι πλεονασματικός. Από τον έλεγχο δαπανών που έγινε χωρίς απαίτηση των δανειστών αλλά με πρωτοβουλία της κυβέρνησης εξοικονομήθηκαν πόροι. «Η ΝΔ δεν λέει ποιες δαπάνες θα κόψει για να μειώσει τη φορολογία. Μήπως υπαινίσσεστε απολύσεις δημοσίων υπαλλήλων, μείωση πόρων για Υγεία και Παιδεία».\nΣτο στόχαστρο η ΝΔ\nΟ πρωθυπουργός απάντησε στον Κυριάκο Μητσοτάκη για το θέμα των γενικών γραμματέων. Προχωράμε σε κάτι που καμία κυβέρνηση δεν τόλμησε να κάνει: να σταματήσει το φαινόμενο όταν αλλάζει μια κυβέρνηση και ένας υπουργός να φεύγει όλη η δομή. Εμείς θεσμοθετήσαμε τον «μόνιμο γραμματέα» για να έχει το Δημόσιο θεσμική μνήμη. Λέτε ότι αυξήσαμε τους γραμματείς γιατί θα συνυπάρχουν νέοι και παλαιοί για τρεις μήνες. «Είναι λαθροχειρία».\n«Η ΝΔ λέει να δώσουμε τις υπηρεσίες του Δημοσίου σε εργολάβους. Το κάνατε και δώσατε δεκάδες εκατομμύρια σε εργολάβους. Εμείς προχωρήσαμε σε αποκατάσταση αυτής της στρεβλής ρύθμισης και εξοικονομήσαμε χρήματα».\n«Υπόσχεστε μείωση των φορολογικών συντελεστών των επιχειρήσεων για το 2019 και το 2020. Ακριβώς για τότε που την έχουμε θεσμοθετήσει και την έχουμε ψηφίσει, ενώ εσείς δεν την ψηφίσατε», υποστήριξε.\nΟ κ. Τσίπρας επιτέθηκε στην ΝΔ για την κριτική στο έκτακτο βοήθημα στους νέους. «Η όποια ενίσχυση για τους νέους σας φαίνεται φιλοδώρημα, αλλά ξεχνάτε ότι μετατρέψατε τους μισθούς σε φιλοδώρημα και χαρτζιλίκι».\nΗ κυβέρνηση μετά το μνημόνιο θα κινηθεί για την αποκατάσταση των εργασιακών σχέσεων και τη βελτίωση των μισθών, δήλωσε ο πρωθυπουργός. Η ΝΔ θεωρεί τις ανισότητες «φυσική νομοτέλεια» ενώ εμείς θέλουμε να δώσουμε ευκαιρίες, τόνισε.\nΟ Αλέξης Τσίπρας τόνισε ότι πρέπει να εμπεδωθεί το αίσθημα δικαιοσύνης και γι’ αυτό πρέπει να χτυπηθεί η φοροδιαφυγή.\nΠροϋπολογισμός 2018 - Κουτσούμπας: Έχετε ξεπεράσει κάθε όριο θράσους και πολιτικής εξαπάτησης (vid)


Laternative: Αριστουργήματα του παρελθόντος: Mommy (2014)\nΕκστασιασμένος μετά την προβολή της φετινής αριστουργηματικής ταινίας "Ακριβώς στο Τέλος του Κόσμου" του Ξαβιέ Ντολάν, αποφάσισα με κάθε πρώτη ευκαιρία να δω και τις προηγούμενες δουλειές τους, τις οποίες αν κι είχα ακούσει αρκετά καλές κριτικές ποτέ δεν τις τίμησα στις σκοτεινές αίθουσες. Πρώτη στη σειρά ήταν η προτελευταία του, το "Mommy".\nΠριν αρχίσω να αναλύω τις σκέψεις και τους προβληματισμούς που μου προκάλεσε η ταινία, θα ήθελα να πω πως ο νεαρός Καναδός σκηνοθέτης με την άκρως ειλικρινή του ματιά ήρθε για να αφήσει το δικό του στίγμα στην ιστορία του σύγχρονου κινηματογράφου.\nΤο "Mommy" δεν πέρασε απαρατήρητο από τις κινηματογραφικές αίθουσες. Εκείνη τη χρονιά απέσπασε το βραβείο της Επιτροπής στις Κάνες, το Σεζάρ ξένης ταινίας κι εννιά βραβεία από την καναδική ακαδημία κινηματογράφου. Ήταν λογικό να τραβήξει την προσοχή και του εγχώριου κινηματογραφόφιλου κοινού, αν και πολλοί κριτικοί την σχολίασαν αρνητικά (ένας από τους βασικούς λόγους που με απέτρεψαν τότε να πάω να τη δω).\nΗ ιστορία αναφέρεται για μία δυναμική χήρα η οποία αποφασίζει να αναλάβει τον δεκαπεντάχρονο υπερδραστήριο γιο της, ο οποίος πάσχει από ένα ψυχολογικό σύμπλεγμα που τον κάνει αρκετά βίαιο κι επικίνδυνο. Η ίδια προσπαθεί να τροποποιήσει την καθημερινότητά της βασισμένη σε νέα δεδομένα αλλά πάντα πέφτει πάνω στην παράλογη συμπεριφορά του γιου της. Μέσα στην ήδη έκρυθμη κατάσταση θα εμπλακεί και μία γειτόνισσα, η οποία προσπαθεί να βρει διέξοδο από έναν βαρετό γάμο. Κι οι τρεις μαζί θα αναζητήσουν τις σωτήριες ισορροπίες που θα τους φέρουν την πολυπόθητη ψυχική τους γαλήνη.\nΗ ιστορία πατάει πάνω σε μία ρομαντική θεωρία που λέει πως όλα είναι στο χέρι μας. Να όμως που όσο καλή διάθεση κι αν υπάρχει, πάντα θα βρίσκεται κάτι που θα χαλάει τα σχέδια. Φυσικά αυτός δεν είναι λόγος να πτοούμαστε. Αντιθέτως, όπως λέει και η μητέρα στο τέλος της ταινίας, "πάντα θέλω να ελπίζω".\nΤο ξεκίνημα της ταινίας με φρίκαρε κάπως. Ήμουν απροετοίμαστος ότι θα συναντήσω ένα τετράγωνο πλάνο. Το βλέμμα μου ασφυκτιούσε. Μέσα από ένα μικρό κάδρο προσπαθούσα να εισχωρήσω στο προσωπικό χώρο αυτής της περίπλοκης οικογένειας. Σα να σου παραχωρούσε ο σκηνοθέτης την ορατότητα μιας κλειδαρότρυπας. Οι εντάσεις κι οι ατελείωτοι διάλογοι έβγαιναν με μεγαλύτερη ορμή, προκαλώντας μου δυσφορία. Παρ' όλα αυτά δεν το θεωρώ αρνητικό στοιχείο της ταινίας. Αντιθέτως ήταν ένας πολύ έξυπνος τρόπος για να παρουσισστεί ο περιορισμός στον οποίον ζουν οι τρεις ήρωες της ιστορίας. Η μοναξιά, η έλλειψη επικοινωνίας, ο απομονωτισμός, τα στενά όρια μίας νομιμόφρονης καθημερινότητας. Κι όταν έρχεται η πολυπόθητη ισορροπία, ο πρωταγωνιστής βολτάροντας με το πατίνι του στους άδειους δρόμους της πόλης, μας ανοίγει μ' έναν μαγικό τρόπο το πλάνο. Κι εκεί νιώθουμε την απόλυτη ελευθερία. Κλείνουμε τα μάτια για να αισθανθούμε το φθινοπωρινό αεράκι που σκάει πάνω στα πρόσωπα των ηρώων καθώς βελτιώνεται η άνεση κι η οικειότητα με τον χώρο που κινούνται οι πρωταγωνιστές. Την στιγμή που συνειδητοποιούμε την αλλαγή του όλου κλίματος, έρχεται ο νεαρός να μας το επιβεβαιώσει, φωνάζοντας με όλη του τη δύναμη "νιώθω ελεύθερος".\nΌμως το πλάνο πάλι στενεύει διότι οι παρελθοντικές πράξεις έχουν κάποιες συνέπειες. Έχοντας γευτεί προς στιγμή την γεύση της ελευθερίας, δυσφορούμε εντονότερα με τον νέο περιορισμό. Εκεί είναι λοιπόν που εμφανίζονται τα πρώτα διλήμματα κι οι φόβοι αρχίζουν να κυριεύουν τους πρωταγωνιστές. Κάποια στιγμή ο ήρωας λέει στην μητέρα του πως θεωρεί βέβαιο ότι κάποια στιγμή θα πάψει να τον αγαπάει. Η απάντησή της θα ρθει λίγες μέρες μετά, όπου σε μία ανύποπτη στιγμή θα του πει πως το μόνο που μπορεί να συμβεί είναι να ξυπνήσει ένα πρωί και να νιώθει πως τον αγαπάει όλο και πιο πολύ.\nΕίναι όμως η αγάπη σωτήρια; Στην αρχή της ταινίας, μία σύμβουλος λέει στην μητέρα πως η αγάπη μας ωθεί να αποφεύγουμε να κοιτάξουμε κατάματα την αλήθεια μ'αποτέλεσμα να κάνουμε περισσότερο κακό σε ανθρώπους που νοιαζόμαστε πραγματικά. Η αγάπη είναι που την παρακινεί να πάρει τον προβληματικό της γιο κάτω από τη δική της περίθαλψη. Η αγάπη όμως είναι που θα την κάνει να πάρει μία πολύ πιο δύσκολη απόφαση αργότερα.\nΠριν πάρει όμως αυτήν την απόφαση κάνει μία υποθετική ανασκόπηση στο μέλλον όπως θα ήθελε να είναι. Με συνοδεία την εκπληκτική μελωδία του Ludovico Einaudi, η οθόνη μεγαλώνει πάλι και γεμίζει με όμορφες και γεμάτες συναισθήματα εικόνες. Συγκινημένους μας βρίσκει στον καναπέ να ψιθυρίζομαι ένα ολόψυχο "μακάρι". Όμως οι εικόνες θολώνουν και η εικόνα πάλι στενεύει. Η πραγματικότητα δυστυχώς είναι σκληρή κι αμείλικτη.\nΚαι το φινάλε πραγματικά θρυμματίζει αργά και βασανιστικά την καρδιά μας.\nΈνας λόγος που λάτρεψα κι αυτήν την ταινία του Ξαβιέ Νολάν είναι για την απίστευτη ειλικρίνειά του πάνω στις ανθρώπινες σχέσεις και κυρίως τις οικογενειακές. Ενώ στη τελευταία του ταινία "Ακριβώς στο Τέλος του Κόσμου" απομυθοποιεί το ρόλο και την αξία της μοντέρνας οικογένειας, σ' αυτήν εδώ προσπαθεί να δείξει την επικινδυνότητα της αγάπης, ειδικά όταν τυφλώνει και προκαλεί άθελά της περισσότερο κακό σε μία βασανισμένη ψυχή.\nΣκηνοθετικά η ταινία ήταν εξαιρετική. Το τετράγωνο πλάνο ήταν πρωτότυπο με καλογυρισμένες ισορροπίες στο καδράρισμα αλλά και στο χρώμα. Απίστευτος ο τρόπος εναλλαγής του πλάνου από τετράγωνο σε widescreen. Μάλιστα τη δεύτερη φορά έγινε τόσο διακριτικά που δε το πήρα είδηση. Όσο για τις ερμηνείες ήταν εκπληκτικές κι από τους τρεις ηθοποιούς. Τα βλέμματά τους ήταν γεμάτα συναίσθημα, ειδικά της γειτόνισσας η οποία λόγω τραυλίσματος δυσκολευόταν να εκφραστεί λεκτικά. Ο πιτσιρικάς ήταν τόσο εξαιρετικός στο ρόλο του που πραγματικά καταντούσε εκνευριστικός σε αρκετές σκηνές με τον αλλοπρόσαλλο χαρακτήρα του. Τέλος και η μάνα ήταν εκπληκτική κι εντυπωσιακή στην ερμηνεία της. Ένας μητρικός ρόλος με έντονο αλμοδοβαρικό στοιχείο.\nΤέλος, όσον αφορά τη μουσική, είναι φανερό πως οι επιλογές έχουν γίνει από έναν έφηβο. Μπορεί ως soundtrack να είναι λίγο μπερδεμένο κι αρκετά εμπορικό αλλά τα κομμάτια που ακούστηκαν έδεναν απίστευτα σε κάθε πλάνο που είχαν τοποθετηθεί, όπως για παράδειγμα στη κορυφαία σκηνή της ταινίας που παίζει το πολυαγαπημένο Wonderwall των Oasis ενώ στις συγκινητικές αναμνήσεις ενός υποθετικού μέλλοντος ακούμε το Experience του Ludovico Einaudi και στο σπαρακτικό φινάλε το Born to die της Lana del Rey.\nΤο Mommy είναι ένα εκπληκτικό κι ειλικρινέστατο αριστούργημα με μία πανδαισία συναισθημάτων και σκέψεων. Αξίζει πολύ να το δει κανείς.\nΑναρτήθηκε από laternative στις 5:17 μ.μ.


Παρουσίαση : Η Διαφάνειες Google είναι τώρα διαθέσιμες σε λειτουργία εκτός σύνδεσης\nΠαρουσίαση: Η Διαφάνειες Google είναι τώρα διαθέσιμες σε λειτουργία εκτός σύνδεσης\nΘέμα: Η Διαφάνειες Google είναι τώρα διαθέσιμες σε λειτουργία εκτός σύνδεσης\n28-01-2013, 04:14 PM #1\nΗ Διαφάνειες Google είναι τώρα διαθέσιμες σε λειτουργία εκτός σύνδεσης\nΤο περασμένο έτος το Google Docs κατέστη διαθέσιμο για χρήση σε offline mode και τώρα η Google Διαφάνειες έχουν ενταχθεί σε offline mode. Μπορείτε να δημιουργήσετε, να επεξεργαστείτε, να σχολιάσετε και να παρουσιάσετε τις Διαφάνειες σας offline, όπως απαιτείται, στη συνέχεια γίνετε ο συγχρονισμός όταν συνδέετε πίσω σε απευθείας σύνδεση.\nΓια να χρησιμοποιήσετε το Google Διαφάνειες σε λειτουργία χωρίς σύνδεση, θα πρέπει να βεβαιωθείτε ότι έχετε Offline Επεξεργασία για Docs, όπως φαίνεται εδώ. Μπορείτε να την ενεργοποιήσετε μέσω του μενού Ρυθμίσεις στην επάνω δεξιά γωνία του παραθύρου του προγράμματος περιήγησης.\nΣημείωση: Έχουμε συμπεριλάβει το σύνδεσμο offline mode παρακάτω με οδηγίες για τη διευκόλυνσή σας.\nΜόλις γίνει αυτό ή αν είχατε προηγουμένως δημιουργήσει το Google Docs για λειτουργία χωρίς σύνδεση, τότε οι μόνες άλλες απαιτήσεις είναι ότι πρέπει να έχετε το Google Slides App installed (link παρακάτω), και να χρησιμοποιείτε Chrome ή ChromeOS.\nΕιδική Σημείωση: Λάβετε υπόψη σας ότι οι εικόνες που εμφανίζονται στην πάνω εικόνα παραπάνω είχαν ήδη εισαχθεί στο Παρουσίαση διαφανειών ΠΡΙΝ αρχίσουμε την επεξεργασία εκτός σύνδεσης. Αυτή τη στιγμή δεν θα είστε σε θέση να εισάγετε εικόνες σε μια παρουσίαση διαφανειών, όταν είστε σε offline mode, προσθέστε τες νωρίτερα αν μπορείτε.\nCreate, edit and present with Google Slides offline [Google Blog Drive]\nΡύθμιση πρόσβασης εκτός σύνδεσης για το Google Docs [Σελίδα υποστήριξης Google]\nΜπόνους! Κατεβάστε τα Wallpapers που φαίνονται παραπάνω\n28-01-2013 04:14 PM # ADS\n« Δεν περιλαμβάνει κωδικούς το μέλλον για την Google | Google Earth: 100.000+ νέες περιηγήσεις σε αξιοθέατα χωρών [Video] »\nΤελευταίο μήνυμα: 11-08-2011, 03:24 PM\nΤελευταίο μήνυμα: 03-02-2011, 01:27 PM\nΤελευταίο μήνυμα: 27-01-2011, 03:55 PM\nchrome, chromeos, google, διαφάνειες


Yperdimios: Φώφη Γεννηματά :Ο τόπος χρειάζεται την εμπειρία, τη δύναμη και τις διεθνείς σχέσεις που έχει αποκτήσει ο Ευάγγελος Βενιζέλος. Πιστεύω στην αποτελεσματικότητά του yperdimios: Are you kidding right?\nΦώφη Γεννηματά :Ο τόπος χρειάζεται την εμπειρία, τη δύναμη και τις διεθνείς σχέσεις που έχει αποκτήσει ο Ευάγγελος Βενιζέλος. Πιστεύω στην αποτελεσματικότητά του yperdimios: Are you kidding right?\nΝα θέλω να ηρεμήσω και να μην μπορώ, μα είναι κατάσταση αυτή διάβασα της δηλώσεις της Κα Φωφης Γεννηματά ότι λέει «Το ΠΑΣΟΚ πρέπει να έχει καθοριστικό ρόλο στις εξελίξεις. Ο τόπος χρειάζεται την εμπειρία, τη δύναμη και τις διεθνείς σχέσεις που έχει αποκτήσει ο Ευάγγελος Βενιζέλος. Πιστεύω στην αποτελεσματικότητά του, την έχει ανάγκη η χώρα»\nΜα είναι δυνατόν να διαβάζω αυτά τα λόγια και να μην μου γίνετε η τρίχα κάγκελο ; Ξέρω πως η Κα Γεννηματα την δουλεία της κάνει η γυναίκα,άλλα για τον απλό φορολογούμενο που του έχουν κόψει 20% του μισθού που τα παιδιά του πεινάνε αναγκάζονται να τρώνε απ το συσσίτιο του σχολείου ένα σάντουιτς ,, για τον νέο Έλληνα άνεργο που βλέπει ότι δεν υπάρχει προοπτική εργασίας στην Ελλάδα για να μπορεί να ξεκινήσει τα όνειρα του και αναγκάζεται να ξενιτευθεί , για την Ελληνίδα νοικοκυρά που βλέπει να έρχεται Πάσχα και το γιορτινό τραπέζι της θα θυμίζει Μεγάλη Παρασκευή ,τι εμπιστοσύνη όλοι αυτοί οι άνθρωποι να δειξούν στον Κο Βενιζέλο κυρία Γεννηματά μου; τι εμπιστοσύνη να δείξουν στο πολιτικό σύστημα όταν η μια μετά την άλλη εξεταστική επιτροπή έβγαινε και τελείωνε το έργο της χωρίς ενόχους ; θα μου πείτε βρήκατε ένοχο τον ηγούμενο Εφραίμ για την υπόθεση του Βατοπεδίου λες και δεν υπήρχαν άλλοι ,άλλα όλα αυτά βλέπει ο Ελληνικός λαός και εχεί αγανακτήσει Κα Γεννηματά ΔΕΝ ΤΟΥ ΑΦΗΣΕ ΤΟ ΠΟΛΙΤΙΚΟ ΣΥΣΤΗΜΑ ΤΑ ΠΕΡΙΘΩΡΙΑ ΝΑ ΤΟ ΕΜΠΥΣΤΕΥΘΕΙ . Όχι ότι και ο Κος Σαμαράς είναι σε καλύτερη μοίρα απ τον Κο Βενιζέλο τι διαπραγματευσή έκαναν με την Ευρώπη τι; Δέχτηκαν ότι ακριβώς τους σέρβιρε η Κα Μέρκελ και η Κα Λαγκάρτ τι εμπιστοσύνη να έχεις σε αυτούς τους ανθρώπους που έκαναν μια χώρα τόσο μεγάλη να μοιάζει στα μάτια των εταίρων μας τόσο μα τόσο μικρή\nΑναρτήθηκε από giorgino στις 4/11/2012 01:16:00 μ.μ.\nΕτικέτες Ελλάδα, Κοινωνία, Σατιρικά κείμενα


Αεροπορικά από Κίεβο Μπορισπόλ για Ιβάνο-Φράνκιβσκ από 66 € | Skyscanner\nΑεροπορικά από Κίεβο Μπορισπόλ για Ιβάνο-Φράνκιβσκ\nΣτοιχεία πτήσης Κίεβο Μπορισπόλ για Ιβάνο-Φράνκιβσκ\nΜέση διάρκεια πτήσης, συνολική απόσταση 478 χιλιόμετρα\nΠόσα αεροδρόμια υπάρχουν σε Ιβάνο-Φράνκιβσκ;\nΥπάρχει ένα αεροδρόμιο σε Ιβάνο-Φράνκιβσκ: Ιβάνο-Φράνκιβσκ.\nΠοια είναι η καλύτερη τιμή για μετ' επιστροφής πτήση από Κίεβο Μπορισπόλ προς Ιβάνο-Φράνκιβσκ;\nΗ καλύτερη τιμή που βρήκαμε στην Skyscanner για αεροπορικό εισιτήριο από Κίεβο Μπορισπόλ προς Ιβάνο-Φράνκιβσκ είναι 66 €. Βρήκαμε αυτή την τιμή συγκεντρώνοντας διαφορετικούς μεταφορείς και είναι η φθηνότερη τιμή για ολόκληρο το μήνα.\nΠοια είναι η διάρκεια της πτήσης από Κίεβο Μπορισπόλ προς Ιβάνο-Φράνκιβσκ;\n1ώρες 15λεπτά είναι η μέση διάρκεια πτήσης από Κίεβο Μπορισπόλ προς Ιβάνο-Φράνκιβσκ.\nΠόσες αεροπορικές εταιρείες πραγματοποιούν απευθείας πτήσεις από Κίεβο Μπορισπόλ προς Ιβάνο-Φράνκιβσκ;\nΥπάρχει μία αεροπορική εταιρεία που πραγματοποιεί πτήσεις απευθείας από Κίεβο Μπορισπόλ προς Ιβάνο-Φράνκιβσκ.\nΠόσες πτήσεις πραγματοποιούνται την εβδομάδα από Κίεβο Μπορισπόλ προς Ιβάνο-Φράνκιβσκ;\nΠραγματοποιούνται 15 πτήσεις την εβδομάδα από Κίεβο Μπορισπόλ προς Ιβάνο-Φράνκιβσκ, από τον Αύγουστος.\nΔείτε τις πτήσεις από Κίεβο προς Ιβάνο-Φράνκιβσκ και βρείτε τα φθηνότερα εισιτήρια με τη Skyscanner\nΗ Skyscanner είναι μία γρήγορη και απλή μηχανή αναζήτησης η οποία συγκρίνει ανάμεσα σε εκατοντάδες πτήσεις όλων των μεγάλων αερογραμμών και ταξιδιωτικών πρακτορείων και βρίσκει για εσάς τις καλύτερες προσφορές και τα πιο φθηνά αεροπορικά εισιτήρια προς Ιβάνο-Φράνκιβσκ από Κίεβο.\nΠοια είναι η καλύτερη ημερομηνία για να κλείσετε τα εισιτήρια σας από Κίεβο προς Ιβάνο-Φράνκιβσκ?\nΒεβαιωθείτε πως θα εξασφαλίσετε την καλύτερη τιμή για τα αεροπορικά σας εισιτήρια. Βρείτε την κατάλληλη ημερομηνία για να κλείσετε τα εισιτήρια σας από Κίεβο προς Ιβάνο-Φράνκιβσκ απλά χρησιμοποιώντας το εργαλείο μας «Η καλύτερη στιγμή για κράτηση».\nΧρήσιμες πληροφορίες πριν την κράτηση των εισιτηρίων σας από Κίεβο προς Ιβάνο-Φράνκιβσκ\nΑπόσταση από Ιβάνο-Φράνκιβσκ προς Κίεβο\nΧρόνος πτήσης από Ιβάνο-Φράνκιβσκ προς Κίεβο\nΠοιες αεροπορικές εταιρείες έχουν τα φθηνότερα αεροπορικά εισιτήρια από Κίεβο προς Ιβάνο-Φράνκιβσκ\nΠοιες αεροπορικές εταιρείες πετάνε απευθείας για Ιβάνο-Φράνκιβσκ από Κίεβο.\nΚατεβάστε την εφαρμογή της Skyscanner και δείτε αναλυτικά κι εύκολα όλες τις δυνατότητες που σας προσφέρει η Skyscanner για το ταξίδι σας από Κίεβο προς Ιβάνο-Φράνκιβσκ.


AΝΕΞΑΡΤΗΤΟΣ-ΔΙΠΛΩΜΑΤΙΚΟΣ ΠΑΡΑΤΗΡΗΤΗΣ: ΟΧΙ ΘΕΕ ΜΟΥ! ΣΚΟΤΩΘΗΚΕ ΣΕ ΤΡΟΧΑΙΟ ΓΝΩΣΤΟΣ ΠΑΠΑΓΙΩΤΗΣ! ΑΥΡΙΟ Η ΚΗΔΕΙΑ ΤΟΥ..\nΟΧΙ ΘΕΕ ΜΟΥ! ΣΚΟΤΩΘΗΚΕ ΣΕ ΤΡΟΧΑΙΟ ΓΝΩΣΤΟΣ ΠΑΠΑΓΙΩΤΗΣ! ΑΥΡΙΟ Η ΚΗΔΕΙΑ ΤΟΥ..\nΧάθηκε ξαφνικά και χάσαμε ΟΛΟΙ εναν ΠΟΛΥΤΙΜΟ φίλο και συνεργάτη. Και λάτρη της Ελλάδας. Ο Θεός αποφάσισε και τον κάλεσε κοντά Του για...\nνα συνεχίσει να προσφέρει υπηρεσίες του απο τον Παράδεισο. Πρόκειται για τον Θεόδωρο Ανδρεάκο. Θα μας λείψει ΑΠΕΡΙΓΡΑΠΤΑ. ΑΥΡΙΟ θα τον συνοδεύσουμε με τις ευχές μας για το τελευταίο του ταξίδι. Θα τον θυμόμαστε πάντα ως τον ΤΕΛΕΙΟ άνθρωπο.\nΗ κηδεία του θα γίνει αύριο Πέμπτη 9/3/2017 στις 2μμ στο Κοιμητήριο Παπάγου.\nΔΕΙΤΕ μερικά απο τα τελευταία άρθρα του ΕΞΑΙΡΕΤΟΥ ΕΛΛΗΝΑ...\nμη μου τους κύκλους τάραττε. σχολιο του Θεοδωρου Ανδρεακου


NewsIT Αθλητικα Ο Ολυμπιακος «εδεσε» τον Πεδρο Μαρτινς ως το 2024\nΣε ανανέωση της συνεργασίας με τον πορτογάλο τεχνικό Πέδρο Μαρτίνς προχώρησε ο Ολυμπιακός, με τις δύο πλευρές να συμφωνούν για επέκταση ως το 2024.\nΟλυμπιακός και Πέδρο Μαρτίνς συνεχίζουν μαζί ως και το 2024, αφού οι δύο πλευρές συμφώνησαν σε όλα για ανανέωση της συνεργασίας τους. Ο Πορτογάλος τεχνικός έφτασε στον Πειραιά το καλοκαίρι του 2018 και από τότε μετρά δύο κατακτήσεις πρωταθλημάτων και μία Κυπέλλου Ελλάδας, αλλά και μεγάλες ευρωπαϊκές προκρίσεις όπως επί της Μίλαν και της Άρσεναλ.\nΗ ΠΑΕ Ολυμπιακός ανακοινώνει την επέκταση συνεργασίας με τον Πέδρο Μαρτίνς μέχρι το 2024. Ο Πορτογάλος τεχνικός αποτελεί τον μακροβιότερο προπονητή στην ιστορία της ομάδας.\nΟ Πέδρο Μαρτίνς έχει οδηγήσει τον Ολυμπιακό στην κατάκτηση δύο πρωταθλημάτων, ενός Κυπέλλου και τη φετινή σεζόν η ομάδα, υπό τις οδηγίες του, βρίσκεται στην πρώτη θέση, ούσα αήττητη, ενώ συνεχίζει στα προημιτελικά του Κυπέλλου Ελλάδας και στους «32» του UEFA Europa League.\nΟ προπονητής μας Πέδρο Μαρτίνς ανανέωσε το συμβόλαιό του με τον Ολυμπιακό, μέχρι το 2024! / @CoachPMartins has renewed his contract with Olympiacos FC until 2024! 🔴⚪ #Οlympiacos #Coach #PedroMartins #Football #ElProfesor #WeKeepOnDreaming pic.twitter.com/YCdRsl68J3\n— Olympiacos FC (46🏆) (@olympiacosfc) January 27, 2022\n«Είναι μεγάλη ευτυχία και μεγάλη υπερηφάνεια αυτό που ζω αυτή τη στιγμή, όλοι γνωρίζουμε ότι νιώθω σαν το σπίτι μου. Νιώθω ευπρόσδεκτος. Όλοι γνωρίζουμε ότι ο πρόεδρος μου δίνει τις καλύτερες συνθήκες για να δουλέψω και να κάνω αυτό που αρέσει στη ζωή μου και στην καριέρα μου. Μπορείτε να βασιστείτε πάνω μου για όλη τη δουλειά, την αφοσίωση, την εργασία μου, για να συνεχίσουμε να είμαστε πρώτοι με επιτυχίες. Είμαι πολύ ευτυχισμένος που συνεχίζω στον Ολυμπιακό» δήλωσε ο Μαρτίνς αμέσως μετά την ανανέωση του συμβολαίου του.


Διακοσμητικός αεραγωγός για το καπώ του αυτοκινήτου - Μαύρο GL-51487 | arenamarkt.gr\nΔιακοσμητικός αεραγωγός για το καπώ του αυτοκινήτου για turbo εμφάνιση!\nΔίνει νέα εικόνα στο όχημά σας και βελτιώνει την οπτική του.\nΣτηρίζεται με αυτοκόλλητο διπλής όψης 3M.\nΣτο εμπρόσθιο μέρος διαθέτει και μεταλλική σίτα για ακόμα πιο turbo εμφανίσεις!\nΟ αεραγωγός είναι κατάλληλος για όλα τα οχήματα.\nΥλικό κατασκευής: ABS πλαστικό υψηλής ποιότητας.\nΜήκος x Βάθος x Ύψος: 18.3 x 25.7 x 3.5 εκατοστά


Η «γυμνή» αλήθεια χτύπησε κόκκινο στο Twitter -\nΑρχική » Ροή Ειδήσεων » Η «γυμνή» αλήθεια χτύπησε κόκκινο στο Twitter\nΤρίτη βράδυ (25/5) και οι τηλεθεατές παρακολούθησαν, ίσως το πιο «αποκαλυπτικό» Survivor που έχουν δει ποτέ, τόσο κυριολεκτικά όσο και μεταφορικά, κάτι που δεν θα μπορούσε ούτε κατά διάνοια να μείνει ασχολίαστο στο Twitter.\nΑς πάρουμε, όμως, τα πράγματα από την αρχή: πριν, ακόμα από την προβολή του επεισοδίου, γνωρίζαμε πως είχε φτάσει η στιγμή που έχουμε παρακολουθήσει σε όλους τους κύκλους του Survivor, η μέρα δηλαδή που οι Έλληνες παίκτες θα έρχονταν αντιμέτωποι με τους αντίστοιχους της τούρκικης εκδοχής του ριάλιτι, οι οποίοι βρίσκονται σε άλλο σημείο του νησιού και αγωνίζονται και εκείνοι για το χρηματικό έπαθλο…\nΗ γυμνή… αλήθεια του Survivor, trend στο Twitter\nΑναμενόμενο ήταν, λοιπόν, να υποθέσουμε πως ο αγώνας μεταξύ των δυο ομάδων θα ήταν η στιγμή που θα χτύπαγε «κόκκινο» όσον αφορά στο ενδιαφέρον του τηλεοπτικού κοινού και θα γέμιζε με σχόλια το timeline μας. Ωστόσο, οι έλληνες παίκτες είχαν άλλη γνώμη, αφού λίγο πριν κατέβουν στην αρένα (σήμερα Τρίτη 25/5) «χάρισαν» στους τηλεθεατές και στο Twitter, ίσως την πιο αμφιλεγόμενη στιγμή του φετινού Survivor.\nΛίγο μετά την έναρξη του επεισοδίου, ο Ηλίας Μπόγδανος, ο Γιώργος Ασημακόπουλος αλλά και ο Γιώργος Κόρομι έβγαλαν τα μαγιώ τους και έπεσαν γυμνοί στη θάλασσα. Λίγο αργότερα το παράδειγμά τους ακολούθησε και η Καρολίνα, σε αντίθεση με την Ελένη Χαμπέρη η οποία βούτηξε με το μαγιό της. Η «γυμνή αλήθεια» των Amigos του Survivor, δεν άφησε ασυγκίνητο το twitter το οποίο σχολίασε την κίνηση τους με όχι ιδιαίτερα κολακευτικό τρόπο…\nΣειρά αργότερα είχε το ραντεβού με τον Ατσουν Ιλιτζαλί και την τούρκικη ομάδα η οποίοι τους περίμεναν στην αρένα. Οι ομάδες που στήθηκαν ήταν ανάμεικτες και το αγώνισμα ήταν πραγματικά εντυπωσιακό αφού έγιναν δυνατά run. Ωστόσο νικήτρια της καρδιάς των φίλων του twitter αναδείχτηκε η Ελένη Χαμπέρη η οποία κέρδισε την τουρκάλα αντίπαλο της, ενώ λίγο πριν είχε δεχτεί την … αμφισβήτηση της Καρολίνας η οποία είπε πως την θεωρεί την πιο αδύμαμη παίκτρια.\nΣε άλλα νέα και .. tweets τα όχι και τόσο καλά αγγλικά παικτών και του Ατσουν Ιλιτζαλί κέρδισαν τις εντυπώσεις με απολαυστικά σχόλια.\nΓάλλος ΥΠΕΞ: “Το γεγονός ότι η Ρωσία δεν αντιδρά είναι σαν να συγχωρεί τις λευκορωσικές ενέργειες”


Τα παιδιά, σε γενικές γραμμές, δεν βελτίωσαν την απόδοσή τους λόγω των χρημάτων | Ανθολόγιον\nΟ John Kennedy ήταν ο πρώτος Πρόεδρος που δώριζε τους προεδρικούς του μισθούς σε φιλανθρωπίες. Θεωρητικά, οι Kennedys, αν και η ισχυρότερη δυναστεία της μοντέρνας ιστορίας, δεν υπήρξαν πότε βαθύπλουτοι δισεκατομμυριούχοι. Ο JFK δεν μιλούσε ποτέ στο τραπέζι για χρήματα (όπως συμβούλευε η αδελφή του) και συνεπώς δεν μεγάλωσε πιστεύοντας πως θα εργαστεί για να πλουτίσει.\nΤώρα, στο πλαίσιο ενός πρόσφατου πειράματος του Χάρβαρντ, επιστήμονες μελέτησαν αν η χρηματική επιβράβευση έχει θετική επίδραση στην πρόοδο μαθητών του γυμνασίου.\nΤα αποτελέσματα ήταν τόσο περίεργα που αρχικώς δικαιώθηκαν οι πιο «σπασίκλες». Τα παιδιά, σε γενικές γραμμές, δεν βελτίωσαν την απόδοσή τους λόγω των χρημάτων.\nΑν και υπήρξαν εξαιρέσεις: Τα φτωχά ισπανόφωνα έδειξαν να προσπαθούν περισσότερο. Οταν όμως τα αποτελέσματα αναλύθηκαν πιο πολύ, προέκυψε πως τα παιδιά χρειάζονταν «παραπάνω» για να βελτιωθούν ως μαθητές, δηλαδή διάρκεια και σταθερότητα στην ανταμοιβή και ενδιαφέρον για το μάθημα.\nΜήπως αυτή είναι η «συνταγή» για τη δημιουργία φωτεινών προσωπικοτήτων του μέλλοντος; Μήπως αυτό είναι το λάθος της καταναλωτικής μας κοινωνίας;\nΠρέπει ενδεχομένως να αγαπάς αυτό που κάνεις σε τέτοιον βαθμό ώστε να γίνεσαι τόσο καλός που να καλοπληρώνεσαι, τόσο που τα χρήματα πια να μην έχουν σημασία. Εξάλλου ποιος ευγενής, εμπνευσμένος άνθρωπος μιλάει για χρήματα στο τραπέζι;\nΑπό την Αθηναϊδα Νέγκα περιοδικό PAPER


Σινεφίλια [Cinephilia.Gr] - Masaki Iwana. Xωρίς Κανόνες: Σώμα, Πραγματικότητα, Μνήμη και Φαντασία\nΟ Μασάκι Ιγουάνα / Masaki Iwana γεννήθηκε στο Τόκιο. Είναι ένας από τους πιο διάσημους δημιουργούς και πρωτοπόρους παγκόσμια στον χώρο του Butoh, ενός αντισυμβατικού είδους χορού που ξεκίνησε από το Τόκιο μετά το τέλος του Β’ Παγκοσμίου Πολέμου.\nButoh για τον Masaki Iwana είναι ένα ανείπωτο είδος συμπεριφοράς που παράγεται από το ίδιο το σώμα. Το σώμα είναι ένα μεταβαλλόμενο γλυπτό που διαμορφώνεται από την ίδια τη ζωή και ειδικότερα την ατομική ζωή του καθενός από εμάς. Έτσι το Butoh δεν έχει μορφή, δεν εγκλωβίζεται σε φόρμες, σε συγκεκριμένες και αναμενόμενες εκφάνσεις. Αναζητά την καθαρή συνείδηση του σώματος, την ατομική αναγκαιότητα σε κάθε στιγμή. Το Butoh μπορεί να κοιμάται μέσα στον καθένα. Όμως μπορεί να μην είναι προσιτό στον καθένα.\nΟ Ιγουάνα παρουσιάζει εδώ και δεκαετίες παραστάσεις και εργαστήρια βασισμένα στην δική του προσέγγιση και αισθητική. Έχει δουλέψει σε 150 πόλεις σε 45 χώρες, ενώ τώρα ζει μόνιμα στη Γαλλία.\nΤο 2008, μετά την ηλικία των 60, ολοκλήρωσε την πρώτη του ταινία Vermillion Souls. Ακολούθησαν οι A Summmer Family (2010) και Princess Betrayal (2012). Οι ταινίες του διακρίθηκαν σε διεθνή φεστιβάλ. Η τελευταία του ταινία είναι το σουρεαλιστικό δράμα Charlotte - Susabi (2017).


Ματιές στα SPOR με ΘΑΡΡΟΣ : «Πάγωσε» την Τούμπα ο Θέμης Τζημόπουλος\n«Πάγωσε» την Τούμπα ο Θέμης Τζημόπουλος\nΟ ΠΑΟΚ έχανε το ένα γκολ μετά το άλλο, ο ΠΑΣ το έβαλε και πήρε τέραστιο διπλό (0-1) στην Τούμπα που τον βάζει στην πρώτη πεντάδα με τον Πασχαλάκη να πιάνει τα άπιαστα.\nΟ ΠΑΣ Γιάννινα κατέβασε κι άλλο τη θερμοκρασία σήμερα στην Τούμπα. Με τέρμα του Τζημόπουλου στο 17' κατάφερε να αποδράσει από την ήδη παγωμένη Θεσσαλονίκη και να φύγει με ένα σπουδαίο τρίποντο που τον βάζει σε τροχιά play offs.\nΓια να έρθει το διπλό του «Άγιαξ» χρειάστηκε πάντως ο ΠΑΟΚ να χάσει πολλές ευκαιρίες και να μην βρει στόχο. Ο δικέφαλος αιφνιδιάστηκε από την ομάδα του Γιάννη Πετράκη, αλλά από το γκολ του Τζημόπουλου και έπειτα είχε την απόλυτη κυριαρχία στον αγώνα.\nΑυτή ήταν όμως χωρίς ουσιαστικό αποτέλεσμα. Ο ΠΑΟΚ αν δημιούργησε φάσεις δεν μπόρεσε να σκοράρει και έχασε την ευκαιρία να μπει εκείνος στην πεντάδα. Κάτι που πέτυχε ο ΠΑΣ, ο οποίος έβαλε από κάτω την ΑΕΚ χάρη στις εντυπωσιακές επεμβάσεις του Πασχαλάκη.\nΠέλκας, Μπίσεσβαρ, Κάμπος όποτε βρέθηκαν απέναντι από τον κίπερ των Ηπειρωτών -και πιστέψτε μας ήταν πολλές- δεν μπόρεσαν να τον νικήσουν. Το ίδιο συνέβη και στο 87' όταν ο Αθανασιάδης με καραμπόλα -βρήκε στο σώμα του Μιχαήλ η μπάλα- σημάδεψε το δοκάρι στην απέλπιδα προσπάθεια για ισοφάριση.\nΠΑΟΚ: Γλύκος, Λέοβατς, Κρέσπο, Βαρέλα, Μάτος, Τσίμιροτ (67’ Μυστακίδης), Μπίσεσβαρ, Κάνιας, Πέλκας (86’ Περέιρα), Κουλούρης (61’ Αθανασιάδης), Κάμπος.\nΠΑΣ ΓΙΑΝΝΙΝΑ: Πασχαλάκης, Μιχαήλ, Τζημόπουλος, Σκόνδρας, Ναδάλες, Λίλα (27’ Γαρουφαλιάς – 76’ Μαμπουλού), Κοζορώνης, Καρανίκας, Κούτρης, Γιάκος (89’ Μπουκουβάλας), Ακόστα.\nΑναρτήθηκε από Ματιές στα σπορ με ΘΑΡΡΟΣ στις 5:22 μ.μ.


Η Αθήνα του μεσοπολέμου - Εκδόσεις Ίκαρος\nΗ Αθήνα του μεσοπολέμου\nΜέσα από τις Μέρες του Σεφέρη\nΤο παρόν βιβλίο εγκαινιάζει το διάλογο των ημερολογιακών δοκιμών του Σεφέρη με ένα χώρο εκ πρώτης όψεος εξωλογοτεχνικό: την αθηναιογραφία.\nΤο παρόν βιβλίο εγκαινιάζει το διάλογο των ημερολογιακών δοκιμών του Σεφέρη με ένα χώρο εκ πρώτης όψεος εξωλογοτεχνικό: την αθηναιογραφία. Ο Αλέξανδρος Παπαγεωργίου- Βενετάς, καταξιωμένος πολεοδόμος, αθηναιοδίφης και οξυδερκής σχολιαστής ιστορικών τεκμηρίων, προσθέτει στην ανεξάντλητη, όπως αποδεικνύεται, σεφερική έρευνα μια καινούργια οπτική, εστιάζοντας στις αθηναικές εγγραφές ενός περιπλανώμενου ξενομερίτη, που βιώνει κάθε τόσο την υδροκέφαλη, εγωκεντρική πρωτεύοσα με ανάμεικτα συναισθήματα. Ο σχολιασμός των αθηναϊκών σελίδων του Σεφέρη δεν εγκλωβίζεται ωστόσο σε πολεοδομικές παρατηρήσεις παρά εξακτινώνεται, όπως υπαγορεύει το πρωτότυπό του, και προς άλλες θεματικές ενότητες, προσφέροντας μια αντισυμβατική, και γιαυτό ερεθιστική ενδοκείμενική ανάγνωση. Η διερευνητική αυτή προσέγγγιση του Σεφέρη επιβεβαιώνει τον εύστροφο αφορισμό του «η τέχνη είναι μία απέραντη αλληλεγγύη».»\nΑπό την εισάγωγή του βιβλίου, της Μαριλίζας Μητσού\nΑ' Έκδοση: 2006\nΑρχιτέκτων-πολεοδόμος και ιστορικός της πολεοδομίας. Γεννήθηκε στην Αθήνα το 1933. Διπλωματούχος του Εθνικού Μετσοβίου Πολυτεχνείου το 1956. Μετεκπαίδευση στο Παρίσι στην Πολεοδομία. Διδάκτωρ μηχανικός του Πολυτεχνείου Charlottenburg του Βερολίνου... Περισσότερα\nΟ Κήπος της Αμαλίας -\nΣχεδιασμός, Ίδρυση και Εξέλιξη του Εθνικού Κήπου της Αθήνας


17.4.2015 τοπικός τύπος: (αφήγηση) Κοίταζε σε ποια ομάδα άνηκε (!). Ανελλήνιστο! Το ορθό: ανήκε (ρήμα λόγιο, ανήκει, παρατατ. ανήκε). Το συναντώ ενίοτε, αλλά πιο σπάνια, σε περιοδικά: άνηκε (!) - Το ορθόν: Προ 30 ετών σε ποιο κόμμα ανήκε;\nΜηνιαία εφημερίδα (κείμενο ηθικοκοινωνικού περιεχομένου). Ίσως να είναι έτσι, δεν αμφιβάλω. (παρά κάτω): Να ξερα πως αντέδρασαν που έπιασες δουλειά. Αν δεν είναι αστοχία του δακτυλογράφου, τότε λυπάμαι για τα απαράδεκτα: α) το ορθόν: αμφιβάλλω β) Να ξερα πώς αντέδρασαν... (1ον: ρήμα ξερα δεν υπάρχει στην ελληνική, άρα απαραίτητη η απόστροφος, να 'ξερα και 2ον: το πώς και στην [πλάγια ερώτηση είναι ερωτηματικό, άρα τονίζεται).\n14.5.2015 τοπ. τύπος, άρθρο. α) Πώς να ασχοληθεί με τους διψούντας; Το ορθόν: με τους διψώντας (κατ' ανάγκην, όπως στην καθαρεύουσα). Το αρχαίο ρήμα διψήω-διψάω, όπως τιμάω - ώ, τους τιμώντας. Θέλεις δημοτική; Πώς να ασχοληθεί με εκείνους που διψούν; β) στο ίδιο κείμενο. Ο νοών νοήτω. (αρχαία προστακτική). Το ορθόν: νοείτω, όπως σύ ποίει, ούτος ποιείτω, σύ νόει, ούτος νοείτω.\nΣχολικό εγχειρίδιο (Β' Λυκείου). Ο Λυσίας παντρεύτηκε την κόρη του γαμβρού του Βραχύλλου. Σύγχυση και αμφισημία με το μονοτονικό. Δύο εκδοχές: α) γαμβρού του. Αν το του είναι κτητικό, τότε σημαίνει: παντρεύτηκε την κόρη του δικού του γαμβρού (που ήταν ο Βράχυλλος). β) Ο Βράχυλλος είχε ένα γαμβρό. Αυτού του γαμβρού την κόρη παντρεύτηκε ο Λυσίας. (Διαλέγετε και παίρνετε!). Το άρθρο του έπρεπε να είναι τονιζόμενο προς διάκριση από το κτητικό του (π.χ. τού παιδιού, το τετράδιο τού παιδιού, το τετράδιο τού παιδιού του).\n10.5.2015 Βήμα. Μία καλλιτέχνις: Παρουσία μου κανείς δεν τολμά να πει κάτι αρνητικό για την Ελλάδα. α) Παρατήρηση σημειωτέα: Εύγε στην καλλιτέχνιδα για το κύρος της, που αναδύεται από την προσωπικότητά της. β) Και πάλι το μονοτονικό. Παρουσία μου. Παλαιότερα θέταμε στο καταληκτικό α υπογεγραμμένη. Όσοι δεν διδάχθηκαν τη δοτική της Αρχαίας και καθαρευούσης, πώς θα εννοήσουν και θα καταλάβουν το νόημα της απρόθετης δοτικής της αιτίας ή του τρόπου; (λόγω της παρουσίας μου ή επειδή είμαι παρούσα, με την παρουσία μου). Η γραμματική, βεβαίως, αναφέρει τις στερεότυπες φράσεις.\n10.5.2015 Βήμα. Άρθρο για τη σύνοδο του Eurogroup στις 11.5.2015. Η κυβέρνηση θα καταπιεί το χάπι. Δυο ημέρες ενωρίτερα στο Mega σε συζήτηση πολιτική την ίδια φράση χρησιμοποίησε ως σχήμα λόγου ο κ. Δένδιας. Ο παριστάμενος του ΣυΡιζΑ αμέσως αντέτεινε: Με αυτήν την διατύπωση φαίνεστε... Μερκελλικός(!). Η δύναμη και οι δυνατότητες του λόγου: Ο μεν πρώτος ήθελε να τονίσει με το σχήμα λόγου: Θα πάρετε πίσω ό,τι υποσχεθήκατε και δεσμευτήκατε προεκλογικώς, ο δε δεύτερος εξάγει το δικό του συμπέρασμα: Χαίρεσθε με την αναδίπλωσή μας - κωλοτούμπα, λαϊκά - είσαι Μερκελλικός! Έτσι είχε αναπτυχθεί στην Αθήνα του 5ου και 4ου π. Χ. αιώνα η Σοφιστική των "δισσών λόγων", της οποίας πολέμιος ήταν ο Σωκράτης και ο Πλάτων, που ερευνούσαν το όντως ον, την απόλυτη αλήθεια. Σήμερα οι πολιτικοί μας όλοι, άλλος λιγότερο, άλλος καθ' υπερβολήν, μας ζαλίζουν με σοφιστικά επιχειρήματα και πονηρά διλήμματα. Ο ταλαίπωρος λαός και οικονομικώς εξασθενημένος πώς να αποφασίσει σε ενδεχόμενο διλημματικό Δημοψήφισμα;\nΔημοσιεύθηκε στην ΟΔΟ στις 28 Μαΐου 2015, αρ. φύλλου 790


Καρατζαφέρης: Την επομένη των εκλογών θα φύγουν όλοι οι λαθρομετανάστες - Πολιτική - Ειδήσεις NewsIt.gr\nΤελευταία ενημέρωση: 29.04.2012 | 23:49\nΠρώτη δημοσίευση: 29.04.2012 | 23:46 Νέα επίθεση στους Ευάγγελο Βενιζέλο και Αντώνη Σαμαρά εξαπέλυσε ο πρόεδρος του ΛΑΟΣ Γιώργος Καρατζαφέρης, κατά την διάρκεια της ομιλίας του απόψε στην Πάτρα σε προεκλογική συγκέντρωση του κόμματός του, σε κεντρικό ξενοδοχείο της πόλης.\nΌπως ανέφερε μεταξύ άλλων ο Γιώργος Καραζταφέρης "εξαιρούνται παντός διαλόγου ο κ. Σαμαράς και ο κ. Βενιζέλος, διότι με υποταγμένους δεν μπορώ να μιλήσω". Επίσης τους κατηγόρησε ότι εμπαίζουν τον λαό, ενώ άσκησε έντονη κριτική, τόσο στα κόμματα της Αριστεράς, όσο και τους "Ανεξάρτητους Έλληνες".\nΣτην συνέχεια ο πρόεδρος του ΛΑΟΣ ζήτησε ψυχραιμία και σύνεση από τον ελληνικό λαό και πρόσθεσε ότι ο θυμός είναι κακός σύμβουλος. Ακόμη ανέφερε ότι το βράδυ των εκλογών "θα χρειαστούμε μυαλό".\nΟ Γιώργος Καρατζαφέρης έκανε ιδιαίτερη αναφορά στην ομιλία του και στις επιδοτήσεις που λαμβάνουν τα πολιτικά κόμματα, προσθέτοντας ότι ο "Λαϊκός Ορθόδοξος Συναγερμός όχι μόνο δεν σπατάλησε τα χρήματα, αλλά προσφέρει και κοινωνικό έργο".\nΣχετικά με το ζήτημα των μεταναστών ο πρόεδρος του ΛΑΟΣ τόνισε μεταξύ άλλων, ότι εάν αποτελέσει την επιλογή του ελληνικού λαού "την επομένη των εκλογών οι λαθρομετανάστες θα φύγουν και θα επιστρέψει το αίσθημα ασφάλειας στην ελληνική οικογένεια". Επίσης πρόσθεσε ότι "οι λαθρομετανάστες θα φύγουν, γιατί δεν τους χωράει ο τόπος, έστω κι αν χρειαστεί να χρησιμοποιηθούν όλα τα φέρι μπότ".\nΤέλος μιλώντας για την εγκληματικότητα σημείωσε πως "λύση υπάρχει και θα ελαφρύνει το σπίτια των Ελλήνων από τα τριπλαμπαρώματα".


Αυτό το βίντεο θα σου ανοίξει πρώτα τα μάτια και μετά το στόμα | Living | Ladylike.gr\nLIVING ΜΑΡΙΟΝ ΠΑΛΙΟΥΡΑ Νοεμβρίου 25 2017 11:42\nΑυτό το βίντεο θα σου ανοίξει πρώτα τα μάτια και μετά το στόμα\nΕίσαι σίγουρη ότι ξέρεις τι θα πει στ' αλήθεια "βία";\nΠρέπει να ανοίξουν τα μάτια σου για να δεις και το στόμα σου για να μιλήσεις. Αυτή είναι η σειρά με την οποία πρέπει να πράξει κάθε γυναίκα που πέφτει θύμα ενδοοικογενειακής ή μη, βίας. Το μόνο πρόβλημα είναι ότι καμια φορά δεν το γνωρίζουμε ή δεν θέλουμε να το δούμε. Εμείς στο Ladylike.gr κάναμε ένα βίντεο ξεχωρίζοντας τις διάφορες μορφές που μπορεί να πάρει η βία ενάντια στο θύμα, γιατί καμια φορά δεν είναι τόσο ξεκάθαρο.\nΣτην επίσκεψή μου στο Συμβουλευτικό Κέντρο Γυναικών Περιστερίου ζήτησα να μιλήσουμε λίγο εκτενέστερα για το πότε μια γυναίκα είναι θύμα βίας, μιας που ειδικά πρόσφατα οι γραμμές της θυματοποίησής μας έχουν γκριζάρει περισσότερο από ποτέ.\nΣτις μορφές της βίας, λοιπόν, συμπεριλαμβάνονται:\nΕνδοοικογενειακή βία: ανάμεσα σε ένα ζευγάρι, άσχετα με το αν είναι παντρεμένοι\nΟποιασδήποτε μορφής καταναγκασμός, πίεση, μείωση της προσωπικότητας της γυναίκας, όταν την κάνουν να αισθάνεται ότι δεν αξίζει σαν γυναίκα, σαν μητέρα, σαν σύντροφος, σαν εργαζόμενη, η γενικότερη υποτίμηση των ρόλων της, οι απειλές και το ότι νιώθει ότι κάποιος την εξαναγκάζει να κάνει κάτι χωρίς να το θέλει, είναι βία.\nΣτις δικαιολογίες που χρησιμοποιεί μια γυναίκα ώστε να μη φύγει από την κακοποιητική κατάσταση την οποία ζει, η πιο δημοφιλής είναι το "για τα παιδιά", εφόσον αυτά υπάρχουν. Επίσης βασικό κομμάτι είναι τα χρήματα και η οικονομική ανεξαρτησία, όμως και πάλι, υπάρχουν γυναίκες ανξάρτητες που προτιμούν να μην φύγουν. Σημαντικό κομμάτι στην ψυχολογία της παίζει επίσης και το οικογενειακό περιβάλλον, καθώς και οι νοοτροπίες - κατάλοιπα του παρελθόντος τύπου "σιγά ένα χαστούκι έφαγες, θα χαλάσεις το σπίτι σου γι' αυτό;" που μπορεί να την αποθαρρύνουν. Τέλος, το συναισθηματικό δέσιμο με τον σύντροφο μπορεί να λειτουργήσει εξίσου ανασταλτικά: τον αγαπά, γίνεται ενοχική και νιώθει ότι φταίει η ίδια που έφερε τον δράστη σε αυτό το σημείο.\nΕίναι πολύ βοηθητικό για μια γυναίκα να έχει υποστήριξη από το περιβάλλον της για να πατήσει καλύτερα στα πόδια της και να κάνει το βήμα που πρέπει, ώστε να φύγει. Είναι πολύ σημαντικό για μια γυναίκα που είναι σ' αυτή την κατάσταση, να νιώθει ότι κάποιος είναι μαζί τους. Πολλές φορές τηλεφωνούν στη γραμμή SOS (15900), απλά και μόνο για να νιώθουν ότι έχουν κάποιον που τις καταλαβαίνει, τις νιώθει και τις στηρίζει. Έχουν ανάγκη να ξέρουν ότι αυτό που πάνε να κάνουν είναι το σωστό, γιατί πολλές διστάζουν. Πολλές φορές και η κακοποίηση τους έχει γίει βίωμα, είναι μια συνήθεια.\nΠολλές γυναίκες κάνουν το πρώτο βήμα, βλέπουν τις επιλογές τους και τελικά γυρνούν πίσω για διάφορους λόγους, οικονομικούς, λόγω του περιβάλλοντος, ακόμα και του ίδιου του θύτη που επιστρέφει μετανιωμένος. Βέβαια στις περισσότερες περιπτώσεις η ιστορία επαναλαμβάνεται: ένα απλό επεισόδιο, ένας ασήμαντος λόγος, μια έκρηξη για το τίποτα και ο καυγάς. Είναι ένα συγκεκριμένο μοτίβο που ακολουθείται στις περισσότερες περιπτώσεις.\nΠολλές γυναίκες δε συνειδητοποιούν αμέσως ότι αυτό που τους συμβαίνει είναι βία. Εκείνες που πιστεύουν ότι υπάρχει λόγος που δέχονται τη βία, είναι οι πιο δύσκολες περιπτώσεις.\nΤι μπορεί να κάνει μια γυναίκα-θύμα βίας;\nΜήνυση: φεύγοντας απο το σπιτι κάνεις μήνυση για ενδοοικογενεικαή βία. Υπάρχει νόμος που σε καλύπτει και η μήνυση είναι δωρεάν. Είναι αυτόφωρη διαδικασία και εφόσον γίνει η μήνυση κινειτοποιείται η αστυνομία για τη σύλληψη του δράστη. Δίνεται η δυνατότητα να οριστεί δικηγόρος από την εισαγγελεία. Ακόμα και σ' αυτό το κομμάτι πολλές γυναίκες κάνουν πίσω γιατί πρέπει να είναι πολύ συνειδητοποιημένες για να προβούν σε αυτά τα μέτρα.\nΠοινική διαμεσολάβηση: μπορεί να μη θέλει να καταθέσει μήνυση, αλλά πάει στον εισαγγελέα, δηλώνει το περιστατικό και κινείται η διαδικασία της ποινικής διαμεσολάβησης. Ο εισαγγελέας καλεί τον σύζυγο, του κάνει κάποιες συστάσεις και τον υποχρεώνει να παρακολουθήσει κάποιες συνεδρίες με ψυχολόγο σε δημόσιο φορέα.\nΟι γείτονες έχουν κάθε δικαίωμα να καλέσουν την αστυνομία άπαξ και είναι μάρτυρες κάποιου κακοποιητικού περιστατικού. Αν όμως η γυναίκα τους πει ότι είναι όλα καλά και δεν έχει πρόβλημα, δε μπορούν να επέμβουν. Πολλές φορές φοβούνται. Πρέπει να μη φοβάται και να νιώθει ότι όλο αυτό που πάει να κάνει δε θα το κάνει μονη της, θα έχει υποστήριξη.\nΣυνήθως το προφίλ του θύτη στην κοινωνία είναι ότι τον θεωρούν "το καλύτερο παιδί". Πέρα από αυτά που μπορείς να διακρίνεις εύκολα, όπως έναν ευέξαπτο άνθρωπο που ανεβάζει εντάσεις που βρίζει, είναι στοιχεία που δεν τον στοχοποιούν ακριβώς, αλλά η νευρικότητα και τα ξεσπάσματα είναι κάποια καμπανάκια που μπορούν να σε ανησυχήσουν. Υπάρχουν και τα πιο ελαφριά, όπως το να σε εξαναγκάζει να κάνεις πράγματα ή να πιάνεις τον εαυτό σου να φοβάσαι να του πεις πράγματα μην τυχόν και σου φωνάξει ή τσαντιστεί ή να θες να κανονίσεις με φίλους και να πρέπει να πάρεις την άδειά του, ο καθημερινός έλεγχος του τι φοράς. Όταν πιάνεις τον εαυτό σου να πρέπει να βρεις κατάλληλο τρόπο να του πεις κάτι για να αποφύγεις τις όποιες επιπτώσεις. Οτιδήποτε σε κάνει να νιώθεις ότι περιορίζεσαι ή όταν θεωρείς ότι εκείνος θέλει από μεριάς σου ειδικούς χειρισμούς, είναι ένα σημάδι ότι ο άλλος σου ασκεί ένα είδος βίας.\n*Οι υπηρεσίες στα συμβουλευτικά κέντρα είναι δωρεάν και τηρείται το απόρρητο. Δεν παρέχουν νομική βοήθεια, αλλά δίνουν τις κατάλληλες κατευθύνσεις.\n*Ευχαριστούμε πολύ το Συμβουλευτικό Κέντρο Περιστερίου.\n"Δεν είσαι η μόνη - δεν είσαι μόνη", κάλεσε στο 15900 για να καταγγείλεις κάθε περιστατικό.\nΗ Cyntoia Brown σκότωσε τον βιαστή της και βρίσκεται στη φυλακή. Βρες το λάθος\nΠαγκόσμια Ημέρα για την Εξάλειψη της βίας κατά των γυναικών: ''Λυπάμαι, αλλά δεν έχω μια ιστορία με μώλωπες να σας διηγηθώ''\nΕίσαι σίγουρα καλή μαμά; Αυτό το βίντεο θα σε βάλει σε σκέψεις